
	讛诪讞讜住专 爪讬讚讛 讗住讜专 讜砖讗讬谞讜 诪讞讜住专 爪讬讚讛 诪讜转专:


	讙诪' 讜专诪讬谞讛讜 讘讬讘专讬谉 砖诇 讞讬讛 讜砖诇 注讜驻讜转 讗讬谉 爪讚讬谉 诪讛诐 讘讬讜诐 讟讜讘 讜讗讬谉 谞讜转谞讬谉 诇驻谞讬讛诐 诪讝讜谞讜转 拽砖讬讗 讞讬讛 讗讞讬讛 拽砖讬讗 注讜驻讜转 讗注讜驻讜转 讘砖诇诪讗 讞讬讛 讗讞讬讛 诇讗 拽砖讬讗 讛讗 专' 讬讛讜讚讛 讛讗 专讘谞谉 讚转谞谉 专' 讬讛讜讚讛 讗讜诪专 讛爪讚 爪驻讜专 诇诪讙讚诇 讜爪讘讬 诇讘讬转 讞讬讬讘 诇讘讬转 讛讜讗 讚诪讞讬讬讘 讗讘诇 诇讘讬讘专讬谉 诇讗 讜讞讻诪讬诐 讗讜诪专讬诐 爪驻讜专 诇诪讙讚诇 讜爪讘讬 诇讙谞讛 讜诇讞爪专 讜诇讘讬讘专讬谉 讗诇讗 注讜驻讜转 讗注讜驻讜转 拽砖讬讗 讜讻讬 转讬诪讗 讛讗 谞诪讬 诇讗 拽砖讬讗 讛讗 讘讘讬讘专 诪拽讜专讛 讛讗 讘讘讬讘专 砖讗讬谞讜 诪拽讜专讛 讜讛讗 讘讬转 讚讻讘讬讘专 诪拽讜专讛 讚诪讬 讜讘讬谉 诇专讘讬 讬讛讜讚讛 讜讘讬谉 诇专讘谞谉 爪驻讜专 诇诪讙讚诇 讗讬谉 诇讘讬转 诇讗 讗诪专 专讘讛 讘专 专讘 讛讜谞讗 讛讻讗 讘爪驻讜专 讚专讜专 注住拽讬谞谉 砖讗讬谞讛 诪拽讘诇转 诪专讜转 讚转谞讗 讚讘讬 专' 讬砖诪注讗诇 诇诪讛 谞拽专讗 砖诪讛 爪驻讜专 讚专讜专 砖讚专讛 讘讘讬转 讻讘砖讚讛 讛砖转讗 讚讗转讬转 诇讛讻讬 讞讬讛 讗讞讬讛 谞诪讬 诇讗 拽砖讬讗 讛讗 讘讘讬讘专 拽讟谉 讛讗 讘讘讬讘专 讙讚讜诇 讛讬讻讬 讚诪讬 讘讬讘专 拽讟谉 讛讬讻讬 讚诪讬 讘讬讘专 讙讚讜诇 讗诪专 专讘 讗砖讬 讻诇 讛讬讻讗 讚专讛讬讟 讗讘转专讛 讜诪讟讬 诇讛 讘讞讚 砖讞讬讗 讘讬讘专 拽讟谉 讜讗讬讚讱 讘讬讘专 讙讚讜诇 讗讬 谞诪讬 讻诇 讛讬讻讗 讚讗讬讻讗 注讜拽爪讬 注讜拽爪讬 讘讬讘专 讙讚讜诇 讜讗讬讚讱 讘讬讘专 拽讟谉 讗讬 谞诪讬 讻诇 讛讬讻讗 讚谞驻诇讬 讟讜诇讗 讚讻转诇讬 讗讛讚讚讬 讘讬讘专 拽讟谉 讜讗讬讚讱 讘讬讘专 讙讚讜诇: 专砖讘''讙 讗讜诪专 诇讗 讻诇 讛讘讬讘专讬谉 砖讜讬谉 讜讻讜': 讗诪专 专讘 讬讜住祝 讗诪专 专讘 讬讛讜讚讛 讗诪专 砖诪讜讗诇 讛诇讻讛 讻专讘讬 砖诪注讜谉 讘谉 讙诪诇讬讗诇 讗诪专 诇讬讛 讗讘讬讬 讛诇讻讛 诪讻诇诇 讚驻诇讬讙讬 讗诪专 诇讬讛 讜诪讗讬 谞驻拽讗 诇讱 诪讬谞讛 讗诪专 诇讬讛 讙诪专讗 讙诪讜专 讝诪讜专转讗 转讛讗: 讝讛 讛讻诇诇 讻诇 讛诪讞讜住专 爪讬讚讛 讜讻讜': 讛讬讻讬 讚诪讬 诪讞讜住专 爪讬讚讛 讗诪专 专讘 讬讜住祝 讗诪专 专讘 讬讛讜讚讛 讗诪专 砖诪讜讗诇 讻诇 砖讗讜诪专 讛讘讗 诪爪讜讚讛 讜谞爪讜讚谞讜 讗诪专 诇讬讛 讗讘讬讬 讜讛讗 讗讜讜讝讬谉 讜转专谞讙讜诇讬谉 砖讗讜诪专讬诐 讛讘讗 诪爪讜讚讛 讜谞爪讜讚谞讜 讜转谞讬讗 讛爪讚 讗讜讜讝讬谉 讜转专谞讙讜诇讬谉 讜讬讜谞讬 讛专讚讬住讗讜转 驻讟讜专 讗诪专 专讘讛 讘专 专讘 讛讜谞讗 讗诪专 砖诪讜讗诇 讛诇诇讜 讘讗讬谉 诇讻诇讜讘谉 诇注专讘 讜讛诇诇讜 讗讬谉 讘讗讬谉 诇讻诇讜讘谉 诇注专讘 讜讛专讬 讬讜谞讬 砖讜讘讱 讜讬讜谞讬 注诇讬讬讛 讚讘讗讬谉 诇讻诇讜讘谉 诇注专讘 讜转谞讬讗 讛爪讚 讬讜谞讬 砖讜讘讱 讜讬讜谞讬 注诇讬讬讛 讜爪驻专讬诐 砖拽谞谞讜 讘讟驻讬讞讬谉 讘讘讬专讜转 讞讬讬讘 讗诇讗 讗诪专 专讘讛 讘专 专讘 讛讜谞讗 讗诪专 砖诪讜讗诇 讛诇诇讜 讘讗讬谉 诇讻诇讜讘谉 诇注专讘 讜诪讝讜谞讜转谉 注诇讬讱 讜讛诇诇讜 讘讗讬谉 诇讻诇讜讘谉 诇注专讘 讜讗讬谉 诪讝讜谞讜转谉 注诇讬讱 专讘 诪专讬 讗诪专 讛谞讬 注讘讬讚讬 诇专讘讜讬讬 讜讛谞讬 诇讗 注讘讬讚讬 诇专讘讜讬讬 讻讜诇讛讜 谞诪讬 注讘讬讚讬 诇专讘讜讬讬 诇讻诇讜讘谉 拽讗诪专讬谞谉 讚注讘讬讚讬 诇专讘讜讬讬:


	诪转谞讬' 诪爪讜讚讜转 讞讬讛 讜注讜祝 讜讚讙讬诐 砖注砖讗谉 诪注专讘 讬讜诐 讟讜讘 诇讗 讬讟讜诇 诪讛谉 讘讬讜诐 讟讜讘 讗诇讗 讗诐 讻谉 讬讜讚注 砖谞爪讜讚讜 诪注专讘 讬讜诐 讟讜讘 讜诪注砖讛 讘谞讻专讬 讗讞讚 砖讛讘讬讗 讚讙讬诐 诇专讘谉 讙诪诇讬讗诇 讜讗诪专 诪讜转专讬谉 讛谉 讗诇讗 砖讗讬谉 专爪讜谞讬 诇拽讘诇 讛讬诪谞讜:


	讙诪' 诪注砖讛 诇住转讜专 讞住讜专讬 诪讞住专讗 讜讛讻讬 拽转谞讬 住驻拽 诪讜讻谉 讗住讜专 讜专讘谉 讙诪诇讬讗诇 诪转讬专 讜诪注砖讛 谞诪讬 讘谞讻专讬 讗讞讚 砖讛讘讬讗 讚讙讬诐 诇专讘谉 讙诪诇讬讗诇 讜讗诪专 诪讜转专讬谉 讛谉 讗诇讗 砖讗讬谉 专爪讜谞讬 诇拽讘诇 讛讬诪谞讜 讗诪专 专讘 讬讛讜讚讛 讗诪专 砖诪讜讗诇 讗讬谉 讛诇讻讛 讻专''讙 讜讗讬讻讗 讚诪转谞讬 诇讛 讗讛讗 讚转谞讬讗 住驻拽 诪讜讻谉 专''讙 诪转讬专 讜专讘讬 讬讛讜砖注 讗讜住专 讗诪专 专讘 讬讛讜讚讛 讗诪专 砖诪讜讗诇 讛诇讻讛 讻专' 讬讛讜砖注 讜讗讬讻讗 讚诪转谞讬 诇讛 讗讛讗 讚转谞讬讗

	讛诪讞讜住专 爪讬讚讛. 砖爪专讬讱 诇爪讜讚讜: 讙诪' 讛爪讚 爪驻讜专. 诪谉 讛讞讜抓 注讚 砖讛讻谞讬住讜 诇诪讙讚诇 注抓 砖拽讜专讬谉 诪讬砖讟讬讬''专 讗讜 讛爪讚 爪讘讬 诪谉 讛讞讜抓 注讚 砖讛讻谞讬住讜 诇讘讬转 讘砖讘转: 讞讬讬讘. 讚讻讬讜谉 讚讛讻谞讬住 爪驻讜专 诇诪讙讚诇 讜谞注诇 诇驻谞讬讜 讛专讬 讛讜讗 讗讞讜讝 讜注讜诪讚 讜谞讙诪专讛 爪讬讚转讜 讜讻谉 爪讘讬 诇讘讬转 讜谞注诇 讘驻谞讬讜 讗讘诇 爪驻讜专 砖讛讻谞讬住 诇讘讬转 讜谞注诇 讘驻谞讬讜 驻讟讜专 砖讬讜爪讗 诇讜 讚专讱 讞诇讜谞讜转 讜讗讬谉 讻讗谉 爪讬讚讛 讗讜 爪讘讬 砖讛讻谞讬住讜 诪谉 讛讞讜抓 诇讘讬讘专 讜谞注诇 诇驻谞讬讜 讗讬谉 讝讜 爪讬讚讛: 讜讞讻诪讬诐 讗讜诪专讬诐 爪驻讜专 诇诪讙讚诇. 讛讬讗 爪讬讚转讜 讻讗砖专 讗诪专转 讗讘诇 爪讘讬 讗讬谉 爪专讬讱 注讚 砖讬讻谞讬住谞讜 诇讘讬转 讚讗祝 诇讙讬谞讛 讜诇讞爪专 讜诇讘讬讘专 讛讜讬 爪讬讚讛 讜诪转谞讬转讬谉 讚拽转谞讬 爪讚讬谉 诪谉 讛讘讬讘专讬谉 讘讬讜诐 讟讜讘 专讘谞谉 讛讬讗 讚讗诪专讬 诪砖谞讻谞住 诇讘讬讘专 讛讜讗 谞爪讜讚 讜注讜诪讚 讜讘专讬讬转讗 专' 讬讛讜讚讛: 讗诇讗 注讜驻讜转 拽砖讬讗. 讚讛讗 讻讜诇讛讜 诪讜讚讜 讚讗讬谉 爪讬讚转谉 讗驻讬诇讜 诇讘讬转: 诪拽讜专讛. 砖讬砖 诇讜 讙讙: 讛讻讗. 讚拽转谞讬 讙讘讬 砖讘转 爪驻讜专 诇诪讙讚诇 讜诇讗 诇讘讬转: 讘爪驻讜专 讚专讜专. 砖讚专讛 讘讘讬转 讻讘砖讚讛 砖讬讜讚注转 诇讛砖诪讟 讘讝讜讬讜转 讛讘讬转 诇讻诇 爪讚 讜诇讻讱 谞拽专讗转 讚专讜专 注诇 砖诐 讚讬专讛 砖讚专讛 讘讻诇 诪拽讜诐: 讛砖转讗 讚讗转讬转 诇讛讻讬. 讚注讜驻讜转 讗注讜驻讜转 诇讗 拽砖讜 讗讛讚讚讬 讜诇讗 讚讞讬拽讗 诇讗讜拽讜诪讬 诪转谞讬' 讘驻诇讜讙转讗 讚转谞讗讬 讞讬讛 讗讞讬讛 谞诪讬 诇讗 转讜拽诪讗 讻转谞讗讬 讗诇讗 转专讜讬讬讛讜 讻专讘谞谉 讜诪转谞讬转讬谉 讘讘讬讘专 拽讟谉 讜讻谉 讛讛讬讗 讚砖讘转 讜讘专讬讬转讗 讚拽转谞讬 讗讬谉 爪讚讬谉 讘讘讬讘专 讙讚讜诇 讜讬砖 诇讛 诇讛砖诪讟 讜专砖讘''讙 讗祝 讘讘讬讘专 拽讟谉 驻诇讬讙 讗诐 爪''诇 讛讘讗 诪爪讜讚讛 讗讬 谞诪讬 诇讗讜 诇讗驻诇讜讙讬 讗转讗 讗诇讗 诇驻专讜砖讬 讻讚诇拽诪谉: 讘讞讚 砖讞讬讗. 讘驻注诐 讗讞转 砖讛讜讗 砖讜讞讛 注诇讬讜 诇转驻砖讜 讗讬谉 诇讜 诇讛砖诪讟 诪诪谞讜: 注讜拽爪讬 注讜拽爪讬. 讝讜讬讜转: 讚谞驻诇讬 讟讜诇讗 讚讻转诇讬 讗讛讚讚讬. 诪专讜讘 拽讟谞讜 讜拽爪专讜: 讛诇讻讛 诪讻诇诇 讚驻诇讬讙讬. 专讘谞谉 注诇讬讛 诇诪讬诪专 讻诇 讛讘讬讘专讬谉 砖讜讬谉 讘转诪讬讛 讜讛讗 讗讜拽讬诪谞讗 讘讘讬讘专 拽讟谉 诪砖讜诐 讚谞爪讜讚 讜注讜诪讚: 诪讗讬 谞驻拽讗 诇讱 诪讬谞讛. 讗讬 讗诪讬谞讗 讛诇讻讛 讻''砖 讚讗讬 诇讗 驻诇讬讙讬 讛诇讻转讗 讛讬讗: 讗诪专 诇讬讛 讙诪专讗 讙诪讜专 讝诪讜专转讗 转讛讗. 诪砖诇 砖讜讟讬诐 讛讜讗 讻诪讜 讝讘讜谉 讜讝讘讬谉 转讙专讗 讗拽专讬 (讘''诪 讚祝 诪:) 讻讱 讙诪专讗 讙诪讜专 讗讜诪专 诇转诇诪讬讚 砖讜讟讛 诇诪讜讚 讛谉 讗诪转 讛谉 砖讘讜砖 讜讬讛讗 诇讱 诇讝诪专 讜砖讬专: 讛讘讗 诪爪讜讚讛. 讻诇讜诪专 砖爪专讬讱 诇讘拽砖 转讞讘讜诇讜转 诇转驻砖讜 讜讛讬讬谞讜 砖讬注讜专讗 讚讘讬讘专 讙讚讜诇 讚诇注讬诇 讜讗讬讚讱 讘讬讘专 拽讟谉 讜专讘 讗砖讬 砖注专讬谞讛讜 诇注讬诇 讘讞讚讗 砖讬注讜专讗 讜专讘 讬讜住祝 讘讛讗讬 砖讬注讜专讗: 讛专讚讬住讗讜转. 注诇 砖诐 诪拽讜诪诐 讜讬''讗 注''砖 讛讜专讚讜住 讜讛谉 讛讙讚诇讬诐 讘讘转讬诐: 诇讻诇讜讘谉. 住诇 砖诪拽谞谞讬谉 讘讜 讻诪讜 讻讻诇讜讘 诪诇讗 注讜祝 (讬专诪讬讛讜 讛) 讗讜讜讝讬谉 讜转专谞讙讜诇讬谉 讘讗讬谉 诇注专讘 诇讻诇讜讘 讜谞讜讞 诇转驻砖谉 砖诐 讛诇讻讱 讛专讬 讛谉 讻谞爪讜讚讬谉 讜注讜诪讚讬诐 讜诪讜转专 诇爪讜讚谉 讗驻讬诇讜 讞讜抓 诇讻诇讜讘谉: 讬讜谞讬 砖讜讘讱 讜讬讜谞讬 注诇讬讬讛. 讬讜谞讬 讛讘专 讛谉 讜砖讟讬谉 讜讗讜讻诇讬谉 讘讞讜抓: 讘讟驻讬讞讬谉 讘讘讬专讜转. 讙专住 讻诪讬谉 驻讻讬谉 谞讜转谞讬谉 讘讞讜诪讜转 讛讘讬专讜转 讜讛诪讙讚诇讬诐 诇拽谞谉 砖诐 注讜驻讜转 讛讘专: 讜诪讝讜谞讜转谉 注诇讬讱. 讛诇讻讱 讻讘讛诪讛 讛谉 讜讞砖讬讘讬 诪讝讜诪谉: 讛谞讬 注讘讬讚讬 诇专讘讜讬讬. 讬讜谞讬 砖讜讘讱 注砖讜讬讬谉 诇讛砖诪讟 讜诇讘专讜讞 诪驻谞讬 讘谞讬 讗讚诐: 诇讻诇讜讘谉 拽讗诪专讬谞谉 讚注讘讬讚讬 诇专讘讜讬讬. 驻讜专讞讬谉 注讚 拽讬谞谉 讜爪专讬讱 诇注诇讜转 讗讞专讬讛谉 讜讙诐 砖诐 谞砖诪讟讬谉 诪诪谞讜 讜讬讜专讚讬谉: 诪转谞讬' 诪讜转专讬谉 讛谉. 讘讙诪' 驻专讬讱 诪注砖讛 诇住转讜专: 讗诇讗 砖讗讬谉 专爪讜谞讬 诇拽讘诇 讛讬诪谞讜. 砖讗谞讬 砖讜谞讗讜: 讙诪' 诪注砖讛 诇住转讜专. 讘转诪讬讛 讜讻讬 讚专讱 讛诪讚讘专讬诐 诇讜诪专 讚讘专 讜诪讘讬讗讬谉 诪注砖讛 讗讞专讬讜 诇讛讻讞讬砖 讚讘讜专 讛专讗砖讜谉: 住驻拽 诪讜讻谉. 讻诇讜诪专 讜讝讜 砖讗诪专谞讜 诇讗 讬讟讜诇 诪讛谉 诪住驻拽 讚讛讬讬谞讜 住驻拽 诪讜讻谉 讜住驻拽 诪讜拽爪讛 讜讗住讜专 诇讗讜 讚讘专讬 讛讻诇 讛讬讗 讗诇讗 驻诇讜讙转讗 讚专讘谉 讙诪诇讬讗诇 讜专' 讬讛讜砖注 讛讬讗 诇拽诪谉 讘砖诪注转讬谉 诪讬讬转讬谞谉 诇讛 讘讘专讬讬转讗: 讚诪转谞讬 诇讛. 诇讛讗 讚砖诪讜讗诇 讚讗住专 住驻拽 诪讜讻谉: 讗讛讗. 诪讗谉 讚诪转谞讬 讗诪转谞讬转讬谉 讗诪专 讗讬谉 讛诇讻讛 讻专''讙 讚诇讗 砖讬讬讱 诇诪讬诪专 讛诇讻讛 讻专' 讬讛讜砖注 诪砖讜诐 讚诇讗 转谞讬 诇讬讛 诇讚专' 讬讛讜砖注 讘诪转谞讬转讬谉:





转讜住驻讜转





	讻诇 讛讬讻讗 讚谞驻诇讬 讟讜诇讗 诪谉 讛讻转诇讬诐. 讜砖讬注讜专 讛讬讛 诇讛诐 讙讜讘讛 讘讻转诇讬诐 砖诇 讘讬讘专讬谉: 讻诇 砖讗讜诪专 讛讘讗 诪爪讜讚讛 讜谞爪讜讚谞讜 讻讜'. 讜讗''转 讜讛专讬 讗诪专讬谞谉 诇注讬诇 砖讬注讜专 讗讞专 讜驻''讛 讚讗讬讚讬 讜讗讬讚讬 讞讚 砖讬注讜专讗 讛讜讗 讜讚讜讞拽 讛讜讗 讚讗诐 讻谉 讗诪讗讬 诪驻专砖 讗讜转讜 驻注诐 讗讞专转 讜讛诇讗 驻讬专砖 诇注讬诇 讛讬讻讬 讚诪讬 讘讬讘专 讙讚讜诇 讜讻讜' 诇讻讱 谞''诇 讚诇注讬诇 诪讬讬专讬 讘讘讛诪讛 讜讞讬讛 讜讛讻讗 诪讬讬专讬 讘注讜驻讜转 讜讗注''讙 讚诇注讬诇 拽讗诪专 讛讗 讘讘讬讘专 诪拽讜专讛 诪讻诇 诪拽讜诐 诇讗 驻讬专砖 砖讬注讜专 讛讘讬讘专 讘讻诪讛 诇讗 讛讜讬 诪讞讜住专 爪讬讚讛 讜讛砖转讗 谞讬讞讗 讚驻专讬讱 注诇讛 诪讗讜讜讝讬谉 讜转专谞讙讜诇讬谉: 讜转谞讬讗 讛爪讚 讗讜讜讝讬谉 讜转专谞讙讜诇讬谉 讜讬讜谞讬 讛专讚讬住讗讜转. 讜讗''转 讜讛讗 拽讬讬诪讗 诇谉 讻诇 驻讟讜专讬 讚砖讘转 驻讟讜专 讗讘诇 讗住讜专 诪讚专讘谞谉 讜诪转谞讬转讬谉 谞诪讬 诪讜讚讛 讚驻讟讜专 讗讘诇 讗住讜专 诪讚专讘谞谉 讜讬''诇 诇驻讬 诪讛 砖驻讬专砖转讬 讘诪转谞讬转讬谉 谞讬讞讗 讚讙讝专讬谞谉 诪讝讜谞讜转 讙讝讬专讛 砖诪讗 讬讘讗 诇爪讜讚 诪讛谉 讚讗诐 讻谉 注''讻 爪专讬讱 诇讜诪专 讚讗住讜专 诪谉 讛转讜专讛 讚讗诐 讗讬谞讜 讗住讜专 讗诇讗 诪讚专讘谞谉 诇讗 讛讜讛 讙讝专讬谞谉 诇讬转谉 诪讝讜谞讜转 诪砖讜诐 砖诪讗 讬爪讜讚诐 讚讛讜讬 讙讝讬专讛 诇讙讝讬专讛 讗讬 谞诪讬 住诪讬讱 讗讛讛讬''讗 讚转谞谉 驻' 讛讗讜专讙 讘诪住讻转 砖讘转 (讚祝 拽讜: 讜砖诐) 讚讗诪专 讛转诐 专''讙 诪讞讜住专 爪讬讚讛 讛爪讚 诇转讜讻讜 驻讟讜专 讚讛讗 诪讞讜住专 爪讬讚讛 [讜讗''讻] 讛爪讚 诪转讜讻讜 讞讬讬讘 讜讛讻讬 驻专讬讱 讛讜讗讬诇 讜讗讜拽诪转 诪讞讜住专 爪讬讚讛 讚专讜爪讛 诇讜诪专 讻诇 砖讗讜诪专 讛讘讗 诪爪讜讚讛 讜谞爪讜讚谞讜 讗''讻 讛讬讻讬 拽讗诪专转 讛讻讗 讛爪讚 讗讜讜讝讬谉 讜转专谞讙讜诇讬谉 驻讟讜专 讛讗 砖驻讬专 讞砖讬讘 诪讞讜住专 爪讬讚讛 讻讬讜谉 砖爪专讬讱 诇讜诪专 讛讘讗 诪爪讜讚讛 讜谞爪讜讚谞讜 讜讘诪讞讜住专 爪讬讚讛 讛爪讚 诪转讜讻讜 讞讬讬讘 讜讛讻讗 讛讜讬 讛爪讚 诪转讜讻讜:





专讘讬谞讜 讞谞谞讗诇

讛讚专谉 注诇讱 讬讜诐 讟讜讘 讗讬谉 爪讚讬谉 讚讙讬诐 诪谉 讛讘讬讘专讬谉 讘讬讜诐 讟讜讘 讻讜' 讗讘诇 爪讚讬谉 讞讬讛 讜注讜驻讜转 诪谉 讛讘讬讘专讬谉 讜专诪讬谞谉 注诇讛 讛讗 讚转谞讬讗 讘讬讘专讬谉 砖诇 讞讬讛 讜砖诇 注讜驻讜转 讜砖诇 讚讙讬谉 讗讬谉 爪讚讬谉 诪讛谉 讘讬讜"讟 讻讜' 拽砖讬讗 讞讬讛 讗讞讬讛 拽砖讬讗 注讜驻讜转 讗注讜驻讜转 讜诪驻专拽讬谞谉 诇讗 拽砖讬讗 诪转谞讬转' 专' 讬讛讜讚讛 讛讬讗 讚转谞谉 讘驻' 专' 讗诇讬注讝专 讗讜诪专 讻讜' 专' 讬讛讜讚讛 讗讜诪专 讛爪讚 爪驻讜专 诇诪讙讚诇 讜爪讘讬 诇讘讬转 讞讬讬讘 砖"诪 讚专' 讬讛讜讚讛 讻诇 讞讬讛 砖讛讬讗 讘讘讬转 谞讙诪专讛 爪讬讚转讛 讻砖诪讻谞讬住讛 讘讘讬转 (砖爪讚) 讗讘诇 爪讚 讛爪讘讬 讜讛讻谞讬住讜 诇讘讬讘专讬谉 驻讟讜专 砖讗讬谞讛 爪讬讚讛 讜讻讬讜谉 砖诇注谞讬谉 砖讘转 驻讟讜专 砖讗讬谞讜 讻爪讚讜讬 讗住讜专 诇爪讜讚 讗讜转讜 讘讬讜"讟 诪谉 讛讘讬讘专讬谉 诇驻讬讻讱 砖谞讛 讘讘专讬讬转讗 讗讬谉 爪讚讬谉 讻讬 讛讘讬讘专讬谉 诇专' 讬讛讜讚讛 讻讬注专 讞砖讜讘讬谉 讜诪转谞讬转讬谉 讚拽转谞讬 讗讘诇 爪讚讬谉 讞讬讛 诪谉 讛讘讬讘专讬谉 诇讞讻诪讬诐 讛讜讗 讚驻诇讬讙讬 注诇讬讛 讚专' 讬讛讜讚讛 讜转谞谉 讛爪讚 爪驻讜专 诇诪讙讚诇 讜爪讘讬 诇讙讬谞讛 讜诇讞爪专 讜诇讘讬讘专讬谉 谞讙诪专讛 爪讬讚转讜 讜讞讬讬讘 讘砖讘转 讜拽转谞讬 诇讞爪专 讜诇讘讬讘专讬谉 讘讬讘专讬谉 讚讜诪讬讗 讚讞爪专 讻讗砖专 讻诇 诪讛 砖讘讞爪专 诪讜转专 诇爪讜讚 讗讜转讜 讘讬讜"讟 讻讱 讻诇 诪讛 砖讘讘讬讘专讬谉 爪讚讜讬 讛讜讗 拽讜讚诐 诇讻谉 讜讗住讬拽谞讗 注讜驻讜转 讗注讜驻讜转 诇讗 拽砖讬讗 诪转谞讬转讬谉 讘讘讬讘专 诪拽讜专讛 讜讛讜讗 讻讘讬转 讜谞讙诪专讛 爪讬讚转讜 讜讘专讬讬转' 讘讘讬讘专 砖讗讬谞讜 诪拽讜专讛 砖诇讗 谞讙诪专讛 爪讬讚转讜 讻讬讜谉 砖讗讬谞讜 诪拽讜专讛 讬转讻谉 砖讬驻专讞 讗讞专讬 讻谉 讘讻诇 砖注讛 砖讬专爪讛 诇驻讬讻讱 讗讬谉 爪讚讬谉 讜讗讬 拽砖讬讗 诇讱 讚讛讗 讘讬谉 专' 讬讛讜讚讛 讜讘讬谉 专讘谞谉 讛爪讚 爪驻讜专 诇讘讬转 讘砖讘转 驻讟讜专 讛讜讗 砖诇讗 谞讙诪专讛 爪讬讚转讜 讜讛谞讛 讛讘讬转 诪拽讜专讛 讛讜讗 讜讗注驻"讻 讗讬谞讛 爪讬讚讛 讘讜 讜讻讬讜谉 讚讘砖讘转 驻讟讜专 讘讬讜"讟 讗住讜专 诇爪讜讚 诪诪谞讜 讞诇讜拽转诐 讘爪驻讜专 讚专讜专 讛讜讗 讜砖讗谞讬 爪驻讜专 讚专讜专 诪砖讗专 注讜驻讜转 讚砖讗专 注讜驻讜转 讻讬讜谉 砖谞讻谞住讬谉 讘讘讬讘专 诪拽讜专讛 谞讙诪专讛 爪讬讚转谉 讗讘诇 爪驻讜专 讚专讜专 讗讬谞讛 诪拽讘诇转 诪专讜转 讜讗讬谉 谞讙诪专讛 爪讬讚转讛 讗诇讗 讘诪讙讚诇. 



讘讞讚 砖讞讬讗 驻讬' 讻讙讜谉 专讬爪讛 讗讞转 讜讗讬谞讜 爪专讬讱 诇驻讜砖 讘讬谞讬 讘讬谞讬. 讻诇 讛讬讻讗 讚谞驻诇 讟讜诇讗 讚讻转诇讬谉 讗讛讚讚讬 驻讬' 讘注转 砖讛讞诪讛 讘诪讝专讞 爪诇 讻讜转诇 讛诪注专讘讬 诪讙讬注 注讚 讻讜转诇 讛诪讝专讞讬 讜讛讜讗 讘讬讘专 拽讟谉. 



专砖讘"讙 讗讜诪专. 



讛讬讻讬 讚诪讬 诪讞讜住专 讜讗住讬拽' 讜讗注"驻 讚讘讗讬谉 诇讻诇讜讘谉 诇注专讘 讻讙讜谉 讬讜谞讬 砖讜讘讱 讜讬讜谞讬 注诇讬讬讛 讻讬讜谉 讚讘注讬 专讘讜讬讬 诇讛讜 讗住讜专 诇爪讜讚 诪讛谉 讘讬讜"讟 讗讘诇 讗讜讜讝讬诐 讜转专谞讙讜诇讬诐 讜讬讜谞讬诐 讛专讚住讬讜转 讗注"讙 讚爪讚讬谉 讗讜转谉 讻讬讜谉 讚讘讗讬谉 诇讻诇讜讘谉 诇注专讘 讜诪讝讜谞讜转谉 注诇讬讜 讜诇讘讜讗 诇讻诇讜讘谉 诪讬讛讗 诇讗 讘注讜 专讘讜讬讬 讚讘谞讬 转专讘讜转 讛谉 讜讗讬谉 讘讜专讞讬谉 诪讘谞讬 讗讚诐 讗诇讗 讻砖专讜讗讬谉 讻讬 讘讗讬谉 诇爪讜讚谉 爪讚讬谉 诪讛谉 讘讬讜"讟 讗诪专 专讘 讬讛讜讚讛 讗诪专 砖诪讜讗诇 讛诇讻讛 讻专砖讘"讙 讚讻诇 诪讞讜住专 爪讬讚讛 讻注谞讬谉 砖讗诪专谞讜 讗住讜专 讜砖讗讬谞讜 诪讞讜住专 爪讬讚讛 诪讜转专:






专砖讘"讗

谞专讗讛 砖专砖"讬 讝"诇 讙专讬住: 讛讬讻讬  讚诪讬 讘讬讘专 拽讟谉 讻诇 讚诪讟讬 诇讬讛 讘讞讚 砖讞讬讗. (讘"讞) [讘驻"讗] , 砖讛讜讗  讝讻专讜谞讜 诇讘专讻讛 驻讬专砖 讻诇 砖砖讜讞讛 注诇讬讜 诇转讜驻住讜 讜讗讬谞讜 讬讻讜诇 诇讛砖诪讟 诪诪谞讜, 讜讗讬谞讜  诪讞讜讜专 讚讘讬讘专 讝讛 拽讟谉 诪讘讬转 讜讝讛 驻砖讬讟讗 讚爪讚讬谉. 讜讙专住转 讛住驻专讬诐 砖诇谞讜 讻诇 讚专讛讬讟  讜诪讟讬 诇讬讛 讘讞讚 砖讞讬讗, 讜驻讬专砖 专讘讬谞讜 砖诪讜讗诇 讻诇 砖诪讙讬注讜 讘专讬爪讛 讗讞转 讜讗讬谞讜 爪专讬讱  诇驻讜砖 讘讬谞转讬诐.



讛讗 讚讘注讬谞谉 讛讬讻讬 讚诪讬 诪讞讜住专 爪讬讚讛 讜讗诪专 专讘 讬讜住祝 讗诪专  专讘 讬讛讜讚讛 讗诪专 砖诪讜讗诇 讻诇 砖讗讜诪专 讛讘讗 诪爪讜讚讛 讜谞爪讜讚谞讜. [拽砖讬讗] 诪讗讬 拽讗  诪讬讘注讬讗 诇讬讛 讚讛讗 讗住讬拽 专讘 讗砖讬 诇注讬诇 讚讻诇 讚诇讗 诪讟讬 诇讬讛 讘讞讚 砖讬讞讬讗 诪讞讜住专 爪讬讚讛  讜讗住讜专, 讜诇讬讻讗 诇诪讬诪专 讚讛讗 讚砖诪讜讗诇 驻诇讬讙讗 讗讚专讘 讗砖讬 讚讗"讻 讘转专 讗讜拽诪转讗 讚专讘 讗砖讬  讛讜讛 诇讬讛 诇讗转讜讬讬 诇讛讗 讚砖诪讜讗诇 讜诇诪讬诪专 讛讗 讚专讘 讗砖讬 驻诇讬讙讗 讚砖诪讜讗诇 讜诇讗 诇讗转讜讬讬 讛讗  讚砖诪讜讗诇 讗住讬驻讗 讚讻诇 讛诪讞讜住专 爪讬讚讛. 注诇 讻谉 驻讬专砖 专"转 讝"诇 讚专讘 讗砖讬 诇讗 讗讬讬专讬 讗诇讗  讘讞讬讛 讗讘诇 讘注讜驻讜转 讛讗 讗诪专讬谞谉 讘讘讬讘专 诪拽讜专讛 砖专讬 讜讛讻讗 驻砖讬讟讗 诪讚砖诪讜讗诇 讚讗驻讬诇讜  讘诪拽讜专讛 讻诇 砖讗讜诪专讬谉 讛讘讗 诪爪讜讚讛 讜谞爪讜讚谞讜 讗住讜专, 讜讛讬讬谞讜 讚讗拽砖讬 注诇讛 诪讗讜讜讝讬谉  讜转专谞讙讜诇讬谉 讜讻讜诇讛 住讜讙讬讗 讚注诇讛 诪讬讬专讬 讘注讜驻讜转 , 讜讛讬讬谞讜 谞诪讬 讚讘注讬 讛讻讗 注诇  诪讬诇转讗 讚专砖讘"讙 讛讬讻讬 讚诪讬 诪讞讜住专 爪讬讚讛 讜讗诇讜 讘砖讘转 讘驻专拽 专' 讗诇讬注讝专 讚讗讜专讙 (拽讜,  讘) 诇讗 讘注讬 讗诪讬诇转讬讛 讚专砖讘"讙 讛讬讻讬 讚诪讬 诪讞讜住专 爪讬讚讛 诪砖讜诐 讚讛讻讗 转谞讗 注讜驻讜转 诇注谞讬谉  讘讬讘专讬谉 讜讗诇讜 讛转诐 诇讗 转谞讗 注讜祝 诇注谞讬谉 讘讬讘专讬谉. 讜诇驻讬 讚讘专讬讜 讝"诇 拽讬讬诪讗 诇谉 讘讞讬讛  讻诇 砖讗讬谞讜 诪讙讬注讜 讘专讬爪讛 讗讞转 讗住讜专 讜讗祝 注诇 驻讬 砖讗讬谞讜 爪专讬讱 诇诪爪讜讚讛 讜讘注讜驻讜转 讻诇  砖爪专讬讱 诇诪爪讜讚讛. 讗讘诇 诪讚讘专讬 讛专讬"祝 讝"诇 讬专讗讛 讚讛讗 讚砖诪讜讗诇 驻诇讬讙讗 讗讚专讘  讗砖讬, 讜谞拽讟讬谞谉 讘讙诪专讗 讛讗 讚砖诪讜讗诇 砖讛讜讗 讝"诇 诇讗 讛讝讻讬专 讘讛诇讻讜转  讛讗 讚专讘 讗砖讬 讗诇讗 讛讗 讚砖诪讜讗诇, 讜诇驻讬 讚讘专讬讜 讘讬谉 注讜祝 讘讬谉 讞讬讛 讛讻诇 转诇讜讬 讘讛讘讗  诪爪讜讚讛.



讛讗 讚转谞讬讗: 讛爪讚 讗讜讜讝讬谉 讜转专谞讙讜诇讬谉 讜讬讜谞讬 讛讚专讬住讗讜转 驻讟讜专.  驻讟讜专 讜诪讜转专 拽讗诪专 讗诇讗 诪砖讜诐 讚拽转谞讬 讘讬讜谞讬 砖讜讘讱 讜讬讜谞讬 注诇讬讛 讞讬讬讘 诇驻讬 砖讛讬讗  爪讬讚讛 讙诪讜专讛 转谞讗 讛讻讗 驻讟讜专, 讜讗祝 注诇 讙讘 讚讗诪专 砖诪讜讗诇 (砖讘转 讙, 讗 讜注讬讬谉  砖诐 讘转讜住') 讻诇 驻讟讜专讬 讚砖讘转 驻讟讜专 讗讘诇 讗住讜专 讞讜抓 诪爪讬讚转 爪讘讬 讜爪讬讚转 谞讞砖 讜诪驻讬住  诪讜专住讗 讘砖讘转, 讛讛讜讗 讻诇诇讬 讘驻讟讜专讬 讚转谞讜 讘诪转谞讬转讬谉 讘诇讞讜讚 讛讜讗.



讙诪专讗: 讞住讜专讬 诪讞住专讗 讜讻讜'. 讛讗 讚注讘讬讚 讛讻讗 讘诪转谞讬' 专' 讬讛讜砖注 讘专  (驻诇讜讙转讬讬讛讜) [驻诇讜讙转讬讛] 讚专砖讘"讙 讘讛讗, 诪砖讜诐 讚讘专讬讬转讗 诪驻专砖讗 讚专' 讬讛讜砖注  讛讜讗 讚驻诇讬讙 注诇讬讛 讜讗住专.





讛诪讗讬专讬

爪讬讚讛 讛讗诪讜专讛 诇注谞讬谉 讞讬讜讘 砖讘转 砖讛爪讬讚讛 拽专讜讬讛 讘讜 讗讘 诪诇讗讻讛 讗讬谞讛 讗诇讗 讻砖讛讜讗 诪讜爪讬讗 讗讜转讜 讚讘专 讛谞讬爪讜讚 诪诪拽讜诐 讛诪讞讜住专 爪讬讚讛 诇诪拽讜诐 砖讗讬谉 诪讞讜住专 爪讬讚讛 讻讙讜谉 砖专讚祝 讗讞专 爪讘讬 注讚 砖讛讻谞讬住讜 诪讻讞 专讚讬驻转讜 诇讘讬转 讜讗讞"讻 谞注诇 注诇讬讜 讜讻谉 砖砖诇讛 讚讙 诪谉 讛讬诐 讜谞转谞讜 诇转讜讱 住驻诇 砖诇 诪讬诐 讜讻谉 砖讛驻专讬讞 讗转 讛注讜祝 注讚 砖讛讻谞讬住讜 诇诪讙讚诇 砖诇 注抓 砖讛讜讗 谞讬爪讜讚 讜注讜诪讚 讘转讜讻讜 讗讘诇 讗诐 讛讘专讬讞 爪驻讜专 诇讘讬转 讜谞注诇 注诇讬讜 讗讜 砖讛注转讬拽 讚讙 诪谉 讛讬诐 砖诇讗 讻讗讞讬讝转 讬讚讜 诇讘专讬讻讛 讗讜 诇谞讛专 讗讜 砖讛讻谞讬住 爪讘讬 诇讟专拽诇讬谉 专讞讘 驻讟讜专 砖讗讬谉 讝讜 爪讬讚讛 讙诪讜专讛 砖讛专讬 讗诐 讘讗 诇讬讟诇讜 注讚讬谉 讛讜讗 爪专讬讱 诇专讚讜祝 讗讞专讬讜 讗讜 诇讜诪专 讛讘讗 诪爪讜讚讛 讜谞爪讜讚谞讜 讗讜 砖爪专讬讱 诇讛砖转讚诇讜转 讜诇讞讜讝拽 专讚讬驻讛 讜诪"诪 讻诇 砖讛讜讗 讗讜讞讝讜 讘讬讚讜 讗注"驻 砖讛转讬专讜 讻讘专 爪讚讛讜 讘砖注讛 砖讗讜讞讝讜 讜诇讗 谞讗诪专讜 讛讚讘专讬诐 讗诇讗 讘砖诪讻谞讬住讜 诪讻讞 专讚讬驻转讜 诪诪拽讜诐 诇诪拽讜诐:



诪讛 砖讗讬谉 讚专讱 诪讬谞讜 诇爪讜讚讜 讻讙讜谉 讗讜讜讝讬谉 讜转专谞讙讜诇讬诐 讜讬讜谞讬诐 讛讙讚诇讬诐 讘讘转讬诐 讜讛诐 讛拽专讜讬讬诐 讬讜谞讬 讛专讚住讬讗讜转 讗驻讬诇讜 爪讚谉 讘诪爪讜讚讛 驻讟讜专 讜砖诇讗 讘诪爪讜讚讛 诪讜转专 诇讬讟诇谉 讘讬讜诐 讟讜讘 诇讻转讞诇讛 讗驻讬诇讜 讘讘讬转 讙讚讜诇 讜讬砖 诪转讬专讬谉 讻谉 讗祝 讘砖讘转 讗讘诇 讬讜谞讬 砖讜讘讱 讜讬讜谞讬 注诇讬讛 讜讛诐 讬讜谞讬诐 诪讚讘专讬讬诐 讛讘讗讬诐 诇注诇讬讬转 讛砖讜讘讱 讜爪驻专讬诐 砖拽谞谞讜 讘讟驻讬讞讬诐 讜讛诐 讚诇讜注讬谉 讬讘砖讬诐 砖诪谞拽讘讬谉 讗讜转谉 讜诪讙讚诇讬诐 诇转讜讻谉 注讜驻讜转 拽讟谞讬诐 讜诪注诪讬讚讬谉 讗讜转谉 注诇 讛讞讜诪讜转 讜讘讘讬专讜转 讻诇 讗诇讜 讛爪讚 讗讜转谉 讞讬讬讘 讗注"驻 砖讘讗讬谉 诇讻诇讜讘谉 诇注专讘 砖诪讻诇 诪拽讜诐 谞砖诪讟讬谉 讛诐 诪讬讚讜 讜讻诪讜 砖讗诪专讜 注诇讬讛诐 讘注讜 专讘讜讬讬 讗讘诇 讗讜讜讝讬谉 讜转专谞讙讜诇讬谉 诪讗讞专 砖讛诐 讘讻诇讜讘谉 讗讬谞诐 谞砖诪讟讬谉:



讛诪砖谞讛 讛砖谞讬讛 诪爪讜讚讜转 讞讬讛 讜注讜驻讜转 讜讚讙讬诐 砖注砖讗谉 诪注专讘 讬讜"讟 诇讗 讬讟讜诇 诪讛诐 讘讬讜诐 讟讜讘 讗讗"讻 讬讚讜注 砖谞爪讜讚讜 诪讘注讜讚 讬讜诐 诪注砖讛 讘讙讜讬 讗讞讚 砖讛讘讬讗 讚讙讬诐 诇专讘谉 讙诪诇讬讗诇 讜讗诪专 诪讜转专讬谉 讛诐 讗诇讗 砖讗讬谉 专爪讜谞讬 诇拽讘诇 诪诪谞讜 讗诪专 讛专"诐 驻讬' 专讘谉 讙诪诇讬讗诇 住讜讘专 讻讬 住驻拽 诪讜讻谉 诪讜转专 讜讻谉 住讜讘专 讻讬 讙讜讬 砖讛讘讬讗 讘讬讜诐 讟讜讘 讚讙讬诐 讗讜 驻讬专讜转 讗注"驻 砖爪讚谉 讘讬讜诐 讟讜讘 诪讜转专讬谉 讜讗讬谉 讛诇讻讛 讻专讘谉 讙诪诇讬讗诇 讜讻砖讛讘讬讗 讙讜讬 驻讬专讜转 讜谞转讗诪转 讗爪诇谞讜 诪爪讜专转谉 砖诇讗 谞转诇砖讜 讘讬讜诐 讟讜讘 讜讻谉 讚讙讬诐 砖谞转讗诪转 讗爪诇谞讜 砖诇讗 谞爪讜讚讜 讘讬讜诐 讟讜讘 讜诇讗 讘讗讜 诪讞讜抓 诇转讞讜诐 砖讛诐 诪讜转专讬谉 诇讗讻诇谉 讘讬讜诐 讟讜讘 讜讗驻讬' 诇讗讜转讜 砖讘讗讜 讘砖讘讬诇讜 讜讛讚讘专 讛谞讬爪讜讚 讗讜 讛谞转诇砖 讘讬讜诐 讟讜讘 专讗砖讜谉 诪讜转专 讘砖谞讬 讗诇讗 讘砖谞讬 讬诪讬诐 讟讜讘讬诐 砖诇 专讗砖 讛砖谞讛 砖讛谉 拽讚讜砖讛 讗讞转:



讗诪专 讛诪讗讬专讬 讛诪砖谞讛 讛砖谞讬讛 讜讛讻讜谞讛 诇讛砖诇讬诐 讘讛 诪讛 砖讛转讞讬诇 诇讘讗专 讘砖诇驻谞讬讛 讜讗诪专 砖诪爪讜讚讜转 讞讬讛 讜注讜祝 讜讚讙讬诐 砖注砖讗谉 诪注专讘 讬讜"讟 专"诇 砖驻专住谉 诪注专讘 讬讜"讟 讻讚讬 诇爪讜讚 讘转讜讻谉 讜诪爪讗 讘讛诐 讘讬讜"讟 诇讗 讬讟讜诇 讗讗"讻 讬讜讚注 砖谞爪讜讚讜 诪注专讘 讬讜"讟 拽讜讚诐 讘讬谉 讛砖诪砖讜转 讻讙讜谉 砖专讗讛 砖谞爪讜讚 诪讘注专讘 讗讜 砖讘讗 诪讘注专讘 讜诪爪讗 讛诪讻诪讜专转 诪拽讜诇拽诇 讜谞驻专拽 诪爪讚 讗讞讚 讗注"驻 砖诇讗 谞住转讻诇 讘爪讚讜 讛讗讞专 讗诐 讬砖 讘讜 讞讬讛 讗讜 注讜祝 讗诐 诇讗讜 砖讜讚讗讬 诇讗 谞转驻专拽 讗诇讗 诪讞诪转 谞注谞讜注 讛注讜祝 砖讘转讜讻讜 讜诪砖谞转驻专拽 砖讜讘 讗讬谉 注讜祝 诪诇讘专 讘转讜讻讜 注讚 砖讬拽讬讬诪讜讛讜 讗"讻 讘讜讚讗讬 诪讘注专讘 讛讬讛 砖诐 讜诇诪讚转 砖讻诇 砖谞讜讚注 诇讜 砖谞诇拽讟 诪讗诪砖 讗驻讬诇讜 讛讜讗 讚讜诪讛 砖谞诇拽讟 讛讬讜诐 诪讜转专 讜讗讬谉 讙讜讝专讬谉 诪砖讜诐 诪专讗讬转诐 讜驻讬' 讘讙诪' 注诇 诪砖谞讛 讝讜 诇讚讘专讬 转谞讗 拽诪讗 砖讗诐 讛讬讛 住驻拽 诇讗 讬讟讜诇 讜专讘谉 讙诪诇讬讗诇 诪转讬专 诪住驻拽 讜诪注砖讛 讘讙讜讬 讗讞讚 砖讛讘讬讗 讚讙讬诐 诇驻谞讬 专讘谉 讙诪诇讬讗诇 讘讬讜诐 讟讜讘 讜诇讗 讬讚注讜 讗诐 谞爪讜讚讜 诪讗转诪诇 讗诐 诪讛讬讜诐 讜讗诪专 诪讜转专讬谉 讗诇讗 砖讗讬谞讬 专讜爪讛 诇拽讘诇 讛讬诪谞讜 专"诇 讗诐 诪驻谞讬 砖讛讬讛 砖讜谞讗讜 讗讜 诪驻谞讬 砖专爪讛 诇讛讞诪讬专 注诇 注爪诪讜 讜讘讙诪专讗 谞讞诇拽讜 讗诐 讚注转讜 诇讜诪专 诪讜转专讬谉 诇拽讘诇 专"诇 讘讟诇讟讜诇 讜诇讗 砖讬转讬专诐 讘讗讻讬诇讛 讗讜 砖诪讗 讗祝 讘讗讻讬诇讛 讗诇讗 砖诇注谞讬谉 驻住拽 讗讬谉 诇谞讜 讗讘诇 诇注谞讬谉 讘讬讗讜专 谞专讗讛 诪谉 讛住讜讙讬讗 讚讚讜拽讗 诇拽讘诇 讛转讬专讜 讜诇讗 讘讗讻讬诇讛 讗诇讗 砖讛诇讻讛 讘讻诇 住驻拽 诪讜讻谉 砖讗住讜专 讜诇讗 住讜祝 讚讘专 砖讗讻讬诇转讜 讗住讜专讛 讗诇讗 讗祝 讟诇讟讜诇讜 讗住讜专 讗注"驻 砖讛讜讗 住驻拽 住讜驻专讬诐 讛讜讗讬诇 讜讬砖 讘讗讻讬诇转讜 住驻拽 转讜专讛 砖诪讗 诪转讜讱 讟诇讟讜诇讜 讬讘讗 诇讗讻讜诇 讜讗祝 诇讚注转 讛讗讜诪' 诪讜拽爪讛 讚专讘谞谉 讗祝 讘讗讻讬诇转讜 驻注诪讬诐 砖讛讜诇讻讬谉 讘讻讬讜爪讗 讘讗诇讜 诇讛讞诪讬专 诇驻讬 诪讛 砖讛讚讘专 拽专讜讘 诇讘讗 诇讬讚讬 讗讬住讜专 讜诇诪讚转 砖讗讬谉 讛诇讻讛 讻专讘谉 讙诪诇讬讗诇 讗诇讗 讻转谞讗 拽诪讗 讜讻谉 讘讻诇 住驻拽 诪讜讻谉 讜讛讜讗 砖讗诪专讜 讘讙诪专讗 砖讜讞讟讬谉 诪谉 讛谞讙专讬谉 讜驻讬专讜砖讜 砖讜讞讟讬谉 讞讬讜转 诪谉 讛讘讬讘专讬谉 讜诪谉 讛拽专驻讬驻讜转 砖诇讛诐 砖谞讬爪讜讚讬诐 讜注讜诪讚讬诐 讛诐 讜讘讘讬讘专 拽讟谉 注诇 讛讚专讱 砖讘讬讗专谞讜 讜讛讜讗 拽讜专讗 讗讜转诐 谞讙专讬谉 诪爪讚 讘专讬讻讜转 砖诇 诪讬诐 讛拽专讜讬讜转 谞讙专讬谉 讜讞专讬爪讬谉 诇砖转讜转 讘讛谉 讛讞讬讜转 讗讘诇 讗讬谉 砖讜讞讟讬谉 诪谉 讛专砖转讜转 讜诪谉 讛诪讻诪讜专讜转 专"诇 砖讛讬讜 驻专讜住讜转 诪注专讘 讬讜"讟 讜诪爪讗 讘讛谉 讞讬讜转 讜注讜驻讜转 讘讬讜诐 讟讜讘 讜讗讬谉 讬讚讜注 讗诐 谞爪讜讚讜 讛讬讜诐 讗诐 诪讗转诪诇 讜讗"讻 诪讛 砖讗诪专讜 讘讙诪专讗 讚讙讬诐 讛诪驻讜诇诪讬诐 专"诇 讛诇讞讬诐 讜讬"诪 讛谞拽讜讘讬诐 诪爪讚 砖讛诐 谞讗讞讝讬诐 讘讞讻讛 讜驻讬专讜转 讘谞讬 讬讜诪谉 讜驻讬专砖讜讛 讘讻讘讬砖讬 讘讬专拽讗 专"诇 砖讟诪讜谞讬诐 讘讬专拽 诇讛注诪讬讚 诇讞讜转诐 讗注"驻 砖讛谉 住驻拽 讗诐 谞讬爪讜讚讜 讗讜 谞诇拽讟讜 讛讬讜诐 诪讜转专讬谉 讗讬谉 讛诇讻讛 讻谉 讗诇讗 讗住讜专讬诐 讗讗"讻 爪讜专转诐 诪讜讻讞转 砖诪讗转诪诇 谞诇拽讟讜 讗讜 谞讬爪讜讚讜:



讝讛讜 讘讬讗讜专 讛诪砖谞讛 讜驻住拽 砖诇讛 讜讚讘专讬诐 砖谞讻谞住讜 转讞转讬讛 讘讙诪专讗 讗诇讜 讛谉:





转讜住驻讜转 专讬"讚

讗诪专 诇讬讛 讗讘讬' 讛诇讻讛 诪讻诇诇 讚驻诇讬讙讬 驻讬' 讜讛讗 讗讜拽讬诪谞讬谉 诪转谞讬转讬谉 讘讘讬讘专 拽讟谉 讜讘讬讘专 拽讟谉 讗讬谞讜 诪讞讜住专 爪讬讚讛:





讛诇诇讜 谞讻谞住讬谉 诇讻诇讜讘谉 诇注专讘 讜诪讝讜谞讜转讬讛谉 注诇讬讱 驻讬' 讜讛谉 讻诪讜 谞爪讜讚讬谉 讜注讜诪讚讬诐 讘讬谉 讘诇讬诇讛 讻砖讘讗讜 诇讻诇讜讘谉 讜讻谉 讘讬讜诐 讻砖讗转讛 谞讜转谉 诇讛诐 诪讝讜谞讜转 讗转讛 讬讻讜诇 诇转讜驻住谉 讘诇讬 讟讜专讞 讛讬诇讻讱 讻诪爪讜讚讬谉 讚诪讬 讗讘诇 讬讜谞讬 砖讜讘讱 讗注"讙 讚讘讗讜 诇讻诇讜讘谉 讘注专讘 讗讬谉 诪讝讜谞讜转讬讛谉 注诇讬讱 砖驻讜专讞讬谉 讜谞讝讜谞讬谉 诪注诇诪讗 讜讗谞讬谉 讻转驻讜住讬谉 讘讬讚讱 讜讗诐 诪砖讬诐 讚讘讗讜 诇讻诇讜讘谉 讜讗转讛 讬讻讜诇 诇转讜驻砖谉 讘诇讬诇讛 诇讗 讬讛讗 讗诇讗 讻诪讜爪讗 拽谉 讘砖讚讛 讗注"驻 砖讛诇讱 讘诇讬诇讛 讜转讜驻砖谉 讞讬讬讘 诪砖诐 爪讚 讻讬讜谉 砖讘讗讬诐 讗讬谞诐 讻谞讬爪讜讚讬谉 讜讛诐 讛"谞 讬讜谞讬 砖讜讘讱:





专讘 诪专讬 讗诪专 讛谞讬 注讘讬讚讬 诇专讘讜讬讬 讜讛谞讬 诇讗 注讘讬讚讬 诇专讘讜讬讬 驻讬' 讝讛 讛讞诇讬诇讜拽 讬砖 讘讬谉 讛转专谞讙讜诇讬诐 诇讬讜谞讬诐 砖讘讘讬转 讜讘讬谉 讬讜谞讬 砖讜讘讱 砖讬讜谞讬 砖讜讘讱 诇讗 转讜讻诇 诇转讜驻砖谉 讗诐 诇讗 转讗专讜讘 诇讛诐 砖诇讗 讬专讙讬砖讜 讗讘诇 讬讜谞讛 讜转专谞讙讜诇转 砖讘讘讬转 讗讬谉 爪专讬讱 诇讗专讜讘 诇讛诐 讜讛诇讻讱 讻谞讬爪讜讚讬谉 讚诪讜 讜诪砖讜诐 讚住讘专 讚讘讬讜诐 拽讗诪专 诪拽砖讬 讜讛讗 讛谞讬 谞诪讬 诇专讘讬讬 砖讛诐 讞讬讜谞讬诐 讜讛转专谞讙讜诇讬诐 砖讘讘讬转 讗诐 诇讗 转讗专讜讘 诇讛诐 诇讗 转讜讻诇 诇转讜驻砖谉 讘讬讜诐 讜诪讛讚专 讗谞谉 讘讗讜 诇讻诇讜讘谉 讘注专讘 拽讗诪专讬' 讚讘注讬 诇专讘讜讬讬讬' 驻讬' 诪讛 砖讗谞讬 讗讜诪专 讚讘注讬 诇专讘讜讬讬 注诇 讬讜谞讬 砖讜讘讱 讗驻'讬 讘注专讘 讻砖讘讗讜 诇讻诇讜讘谉 讻讚讗诪专讬' 讚讗注"讙 讚讘讗讜 诇讻诇讜讘谉 爪专讬讱 诇讗专讜讘 诇讛谉 砖诇讗 讬专讙讬砖讜 讘讜 砖讗诐 讬专讙讬砖讜 讘讜 讗驻讬' 讘诇讬诇讛 讬驻专讞讜 讜讬讘专讞讜 讗讘诇 讬讜谞讛 讜转专谞讙讜诇讛 砖讘讘讬转 讻砖讘讗讜 诇讻诇讜讘谉 讬讻讜诇 诇转驻讜砖谉 讘诇讬 砖讜诐 诪讗专讘 讜诪砖讜诐 讛讗讬 讟注诪讗 讛诐 讞砖讜讘讬谉 讻谞讬爪讜讚讬谉:





砖讬讟讛 诪拽讜讘爪转

讙诪专讗 讛讻讗 讘爪驻讜专 讚专讜专 注住拽讬谞谉 诇驻讬 砖讗讬谞讛 诪拽讘诇转 诪专讜转. 驻讬专讜砖 讛讗 讚拽转谞讬 爪驻讜专 诇诪讙讚诇 讜诇讗 诇讘讬转 讜讘专讬讬转讗 谞诪讬 讚拽转谞讬 讗讬谉 爪讚讬谉 讚诪砖诪注 讗驻讬诇讜 讘讘讬转 诪讬讬专讬 讘爪驻讜专 讚专讜专 砖讬讜讚注转 诇讛砖诪专 讘讝讜讬讜转 讛讘讬转 讜注讚讬讬谉 讛讬讗 诪讞讜住专转 爪讬讚讛. 讜诪转谞讬转讬谉 讚拽转谞讬 爪讚讬谉 讘砖讗专 注讜驻讜转. 讜诇注讜诇诐 讘讘讬转 诪拽讜专讛 砖讗讬诇讜 讛讬讛 讘讜 讗驻讬诇讜 讞诇讜谉 讗讞讚 讗讬谞讜 讞砖讜讘 谞讬爪讜讚 讻诇诇.  


砖讗讬谞讛 诪拽讘诇转 诪专讜转. 驻讬专讜砖 砖讗讬谞讛 诪拽讘诇转 砖专专讛 讜讗讚谞讜转 诪砖讜诐 讗讚诐 砖讗讬谞讛 讬专讗讛 诇讚讜专 讘讘讬转. 讜转诪讛转讬 注诇 讛专讘 讘注诇 讛注专讜讱 讝"诇 砖驻讬专砖 爪驻讜专 讚专讜专 讗讬谞讛 诪拽讘诇转 诪专讜转 砖讗讬谞讛 诪爪讜讬讛 讘讬砖讜讘 砖诇讗 讬转驻砖谞讛 讗讚诐 讜讗诐 讬转驻砖谞讛 讞讜谞拽转 注爪诪讛 注讚 讻讗谉. 讜讛讻讗 讗诪专讬谞谉 砖讚专讛 讘讘讬转 讻讘砖讚讛. 讜爪专讬讱 注讬讜谉. 


讗诪专 专讘 讬讛讜讚讛 讗诪专 砖诪讜讗诇 讛诇讻讛 讻专讘谉 砖诪注讜谉 讘谉 讙诪诇讬讗诇. 诪讛讻讗 砖诪注讬谞谉 讚诪讛 砖讗诪专讜 讻诇 诪拽讜诐 砖砖谞讛 专讘谉 砖诪注讜谉 讘谉 讙诪诇讬讗诇 讘诪砖谞转讬谞讜 讛诇讻讛 讻诪讜转讜 讞讜抓 诪注专讘 讜爪讬讚谉 讜专讗讬讛 讗讞专讜谞讛 诇讗讜 讘讻诇 讚讜讻转讗 讗讬转诪专 讗诇讗 讚讜拽讗 讛讬讻讗 讚诪住转讘专讗 讟注诪讬讛. 讜诪砖讜诐 讚讗讬驻砖专 诇诪讬诪专 讻讗谉 诇讗 诪住转讘专 讟注诪讬讛 讛讜爪专讻讜 诇驻住讜拽 讻诪讜转讜. 


讛讬讻讬 讚诪讬 诪讞讜住专 爪讬讚讛 讗诪专 专讘 讬讜住祝 讻讜'. 讬砖 诪驻专砖讬诐 讚讗讬驻砖专 讚诇讗 砖诪讬注 诇讛讜 砖讬注讜专讬 讚专讘 讗砖讬 讚诇注讬诇. 讜诪讜专讬 谞专"讜 驻讬专砖 讚砖诪讬注 诇讛讜 讜诇讗 驻诇讬讙 专讘 讬讜住祝 讗讛讗 讚专讘 讗砖讬 讚讻诇讛讜 讞讚 砖讬注讜专讗 谞讬谞讛讜 讚讻诇 讛讗讜诪专 讛讘讗 诪爪讜讚讛 讜爪专讬讱 诇讘拽砖 转讞讘讜诇讜转 诇转讜驻住讜 讛讜讛 诇讬讛 讘讚诇讗 诪讟讬 诇讬讛 讘讞讚 砖讞讬讬讛. 讜诇讗 讘讗 专讘 讬讜住祝 讗诇讗 诇讘讗专 讚讘专讬 专讘谉 砖诪注讜谉 讘谉 讙诪诇讬讗诇 诪讗讬 拽专讬 诇讬讛 诪讞讜住专 爪讬讚讛. 讜讬砖 诪驻专砖讬诐 讚专讘 讬讜住祝 驻诇讬讙 讗诪讗讬 讚讗诪专讬谞谉 诇注讬诇. 讜诪讗讬 讚拽讗诪专 讛讻讗 讛讬讻讬 讚诪讬 诪讞讜住专 爪讬讚讛 诇讗讜 诇讬砖谞讗 讚讙诪专讗 讚讻讘专 讬讚讜注 诇讘注诇 讛讙诪专讗 诪讛讜 诪讞讜住专 爪讬讚讛 诪讬讛讗 讚专讘 讗砖讬 讗诇讗 诪讚讘专讬 专讘 讬讜住祝 讛谉 讜讛专讬 讛讜讗 讻讗讬诇讜 讗诪专 讗诪专 专讘 讬讜住祝 讛讬讻讬 讚诪讬 诪讞讜住专 爪讬讚讛. 讜讚讻讜转讛 驻专拽 讗诇讜 诪爪讬讗讜转 驻讬专讜转 诪驻讜讝专讬谉 注讚 讻诪讛 讗诪专 专讘 讬爪讞拽 拽讘 讘讗专讘注 讗诪讜转 讜讛转诐 诪讜讻讞 讚诪讚讘专讬 专' 讬爪讞拽 谞讬谞讛讜. 


讛爪讚 讗讜讜讝讬谉 讜转专谞讙讜诇讬谉 驻讟讜专. 讬砖 诪驻专砖讬诐 驻讟讜专 诇讙诪专讬 讚讗讬诇讜 驻讟讜专 讗讘诇 讗住讜专 诪讗讬 拽讜砖讬讗. 讜诇讚讬讚讬 诇讗 拽砖讬讗 讚诪转谞讬转讬谉 拽讗 讗住专 爪讬讚讛 诪讚讗讜专讬讬转讗 讘讻诇 砖讗讜诪专 讛讘讗 诪爪讜讚讛 讜讗讬诇讜 讘专讬讬转讗 转谞讬 讗讬住讜专讗 讚专讘谞谉. 讜讬砖 诪驻专砖讬诐 讚讗专讘谉 砖诪注讜谉 讘谉 讙诪诇讬讗诇 拽讗讬 讜专讘谉 砖诪注讜谉 讘谉 讙诪诇讬讗诇 讚拽转谞讬 讗住讜专 诇讬转谉 诪讝讜谞讜转 拽讗诪专 讚讞讬讬砖讬谞谉 砖诪讗 讬爪讜讚 讜讛诇讻讱 讘谞转讬谞转 诪讝讜谞讜转 诇讬讻讗 讗讬住讜专讗 讗诇讗 讚专讘谞谉. (讜讗诐 讗讬转讗 讚讛讗讬 驻讟讜专 驻讟讜专 讗讘诇 讗住讜专 拽讗诪专 诪讗讬 拽讜砖讬讗) 讟"住. 


讞住讜专讬 诪讞住专讗 讜讛讻讬 拽转谞讬 住驻拽 诪讜讻谉 专讘谉 讙诪诇讬讗诇 诪转讬专 讜专' 讬讛讜砖注 讗讜住专. 讛拽砖讛 诪讜专讬 谞专"讜 讗诪讗讬 讗诪专 讞住讜专讬 诪讬讞住专讗 讻讜' 诇讬诪讗 诇讗 讬讟讜诇 诪讛谉 讘讬讜诐 讟讜讘 讗诇讗 讗诐 讻谉 讬讚讜注 砖谞讬爪讜讚讜 诪注专讘 讬讜诐 讟讜讘 讚讘专讬 专' 讬讛讜砖注 讻讜'. 讜专砖"讬 讜"诇 谞砖诪专 诪讝讛 讜驻讬专砖 讚住驻拽 诪讜讻谉 诇讗讜 讚讘专讬 讛讻诇 讛讬讗 讗诇讗 驻诇讜讙转讗 讚专讘谉 讙诪诇讬讗诇 讜专' 讬讛讜砖注 讛讜讗 讘讘专讬讬转讗 讘住诪讜讱. 讜讻讬讜谉 砖讻谉 诪讞住专 诇讬讛 诇诪转谞讬转讬谉 讻讬 讛讬讻讬 讚诇讬讛讜讬 讘诪讞诇讜拽转 讚专' 讬讛讜砖注 讜专讘谉 讙诪诇讬讗诇 诪诪砖 讚讗讬讬专讬 讘住驻拽 讛讻谉. 


讗讬转 住驻专讬 讚讙专住讬 讗诇讗 讛讻讗 讘讻讜讜专讬 讚讗讚讬诪讬 讻讜'. 驻讬专砖 专砖"讬 讜注诇 讬讚讬 砖讛讬讜 诪谞讜转讞讬谉 讛讬讛 讛讚诐 讬讜爪讗 讜谞专讗讬谉 讻讘谞讬 讬讜诪谉. 讜讗诪讗讬 拽专讬 诇讛讜 讘谞讬 讬讜诪谉 砖讛谉 讻讘谞讬 讬讜诪谉 讚诪专讞讜拽 谞专讗讬谉 讻讘谞讬 讬讜诪谉 讗讘诇 讻砖讛讗讚诐 诪住转讻诇 讘讛诐 讬驻讛 谞专讗讬谉 砖讗讬谞谉 讘谞讬 讬讜诪谉 讜讘讜讚讗讬 谞讬爪讜讚讜 诪讘注讜讚 讬讜诐. 讜讗讬谉 讗谞讜 讬讜讚注讬谉 讘讜讚讗讬 讗诐 谞讬爪讜讚讜 诪讘注讜讚 讬讜诐 讗诇讗 砖讛谉 谞讬讻专讬诐 诪转讜讱 诪专讗讬转谉 砖谞爪讜讚讜 讗讜 砖谞诇拽讟讜 诪讘注专讘. 砖讻转讘 讝"诇 讜讛谞讬 讜讚讗讬 诪讜讻谉 谞讬谞讛讜 诇驻讬 砖讛谉 谞讬讻专讬谉 讚诪注专讘 讬讜诐 讟讜讘 讛谉. 讻诇讜诪专 讜讛讗 讚拽讗诪专 讘讙诪' 砖讛谉 讻讘谞讬 讬讜诪谉 讛讻讬 拽讗诪专 讗祝 注诇 驻讬 砖诪专讗讬转谉 诪注讬讚 砖诪注专讘 讬讜诐 讟讜讘 讛谉 讗驻讬诇讜 讛讻讬 讗讬谉 讛诪专讗讛 诪诪砖 讻讗讜转谉 砖诪注专讘 讬讜诐 讟讜讘 砖注讚讬谉 讬砖 诇讛诐 拽爪转 诇讞讜转 讜讗讬谞讜 谞讬讻专 讗诐 谞爪讜讚讜 诪讗诪砖 讗讜 讛讬讜诐 讗诇讗 讘注讬讜谉 讛讚拽 讗驻讬诇讜 讛讻讬谉 诇讗 讞讬讬砖讬谞谉 诇诪专讗讬转 讛注讬谉 讝讜 讛讬讗 讻讜谞转 专砖"讬 讝"诇. 讜讘驻诇讜讙转讗 讚专讘 讜诇讜讬 诇讬转 诇谉 诇诪讬讞砖 讚讗讬谞讛讜 讗诇讬讘讗 讚专讘谉 讙诪诇讬讗诇 讗讬驻诇讬讙讜 讜讗谞谉 讛讗 拽讬讬诪讗 诇谉 讻专' 讬讛讜砖注 砖讗住专 讘讬谉 讘讟诇讟讜诇 讘讬谉 讘讗讻讬诇讛. 讜讻转讘 讛专讘 专讘讬谞讜 讗砖专 讚讗祝 注诇 讙讘 讚讗住专 专' 讬讛讜砖注 讘住驻拽 诪讜讻谉 诪讻诇 诪拽讜诐 诪讜转专 讛讜讗 讘讬讜诐 讟讜讘 砖谞讬 砖诇 讙诇讜讬讜转 讚住驻拽讗 讚专讘谞谉 讛讜讗 讜诇拽讜诇讗. 讜诇讗 注讜讚 讗诇讗 讚讛讜讬 住驻拽 住驻拽讗 住驻拽 谞爪讜讚 讗讜 谞转诇砖 讛讬讜诐 讜住驻拽 讬讜诐 讟讜讘 讜住驻拽 讞讜诇 讜讗驻讬诇讜 讛讬讻讗 讚诇讗 讛讜讜 讬讚注讬 讘拽讬讘讜注讗 讚讬专讞讗 注讚 讻讗谉.





诪讛专砖"讗 - 讞讬讚讜砖讬 讛诇讻讜转

讘驻专砖"讬 讘讚"讛 讛讻讗 讚拽转谞讬 讙讘讬 砖讘转 爪驻讜专 诇诪讙讚诇 讜诇讗 诇讘讬转 讘爪驻讜专 讚专讜专 讻讜' 注讻"诇 讗讘诇 讛讛讬讗 讚讗讬谉 爪讚讬谉 注讜驻讜转 讘讬"讟 诇讗 诪讜拽讬诐 讘爪驻讜专 讚专讜专 讚讗"讻 讗诪讗讬 拽转谞讬 讘讬讘专讬谉 讚讛讗 讗驻讬' 讘讘讬转 谞诪讬 讗讬谞讜 谞讬爪讜讚 讜注讜诪讚 讗诇讗 讘诪讙讚诇 讜注讜讚 讚注讜驻讜转 拽转谞讬 讚诪砖诪注 谞诪讬 砖讗专 注讜驻讜转 诪讚诇讗 拽转谞讬 爪驻讜专 讻讚拽转谞讬 讙讘讬 砖讘转 讜诇驻"讝 讛讗讬 转讬专讜爪讗 讚诪讞诇拽 讘讬谉 讘讬讘专 诪拽讜专讛 诇讗讬谞讜 诪拽讜专讛 注"讻 拽讗讬 讛砖转讗 讜诪讬讛讜 诇诪讗讬 砖讻转讘讜 讛转讜住驻讜转 讚讛讗 讚拽讗诪专 诇拽诪谉 讻诇 砖讗讜诪专 讛讘讗 诪爪讜讚讛 讻讜' 诪讬讬专讬 讘注讜驻讜转 诪爪讬谞谉 诇诪讬诪专 砖驻讬专 讚诇讗 拽讗讬 讛讗讬 转讬专讜爪讗 讚诪讞诇拽 讘讬谉 讘讬讘专 诪拽讜专讛 诇讗讬谞讜 诪拽讜专讛 讗诇讗 讚讗讬讻讗 诇驻诇讜讙讬 讚诪转谞讬' 讚拽转谞讬 爪讚讬谉 讘讬"讟 讗讬讬专讬 讘讗讬谉 讘砖讬注讜专 讛讘讬讘专 诇讜诪专 讛讘讗 诪爪讜讚讛 讻讜' 讜讘专讬讬转讗 讚讗讬谉 爪讚讬谉 讘讬"讟 讗讬讬专讬 讘讬砖 讘砖讬注讜专 讛讘讬讘专 诇讜诪专 讛讘讗 诪爪讜讚讛 讻讜' 讜注讬讬谉 讘讝讛 讘专"谉 讜讚讜"拽:


讘讚"讛 讛砖转讗 讚讗转讬转 讻讜' 讜专砖讘"讙 讗祝 讘讘讬讘专 拽讟谉 驻诇讬讙 讻讜' 讗"谞 诇讗讜 讻讜' 注讻"诇 讬专讗讛 讚专砖"讬 诪住驻拽讗 诇讬讛 讘讚讘专讬 专讘 讬讜住祝 讗诐 讘讚专讱 讚讞讬讬讛 讘注诇诪讗 拽讗"诇 讗讘讬讬 讛讻讬 讜诪讗讬 谞驻拽讗 诇讱 诪讬谞讛 讜拽讜砖讟讗 讚诪讬诇转讗 讛讜讗 诇砖诪讜讗诇 讚驻诇讬讙 专砖讘"讙 讗祝 讘讘讬讘专 拽讟谉 讗诇讗 讚诇讗 讞砖 诇讛砖讬讘 讻讱 讜讛讬讬谞讜 讻驻讬专讜砖 讛专讗砖讜谉 砖驻专砖"讬 讗讜 谞讬诪讗 讚砖诪讜讗诇 谞砖讗专 讘拽讜砖讬讗 讻转诪讬讛转 讗讘讬讬 讛诇讻讛 诪讻诇诇 讚驻诇讬讙讬 讜拽讜砖讟讗 讚诪讬诇转讗 讚诇讗 驻诇讬讙讬 讜专砖"讬 砖驻讬' 诇拽诪谉 讚砖讬注讜专讗 讚专讘 讗砖讬 讜专讘 讬讜住祝 讞讚 砖讬注讜专讗 讛讜讗 讛讬讬谞讜 诇驻讬' 砖谞讬 砖驻讬专砖"讬 讗讘诇 注讬讬谉 讘讛讙讛讜转 讗砖专"讬 砖拽讬讬诪讜 驻讬专砖 专讗砖讜谉 砖诇 专砖"讬 讚谞专讗讛 诇讛诐 注讬拽专 讜诇拽诪谉 讘驻专拽 诪砖讬诇讬谉 诪爪讬谞讜 讘讻讛"讙 讙讘讬 砖转拽 专讘 砖驻住拽 讛专讬"祝 讻讜讜转讬讛 讜讛讗 讚砖转拽 专讘 诪砖讜诐 讚诇讗 讞砖 诇讛砖讬讘 讜讚讜"拽:





诪讛专"诐

讘讙诪' 讗诪专 专讘讛 讻专 专讘 讛讜谞讗 讛讻讗 讘爪驻讜专 讚专讜专 注住拽讬谞谉 讜讻讜' 驻讬' 诇注讜诇诐 讻讚拽讗诪专转 讚诇讗 拽砖讬讗 讛讗 讘讘讬讘专 诪拽讜专讛 讜讛讗 讘讘讬讘专 砖讗讬谞讜 诪拽讜专讛 讚讛讛讬讗 讚砖讘转 讚爪驻讜专 诇诪讙讚诇 讗讬谉 诇讘讬转 诇讗 讘爪驻讜专 讚专讜专 注住拽讬谞谉:


讘专砖"讬 讚"讛 讛砖转讗 讚讗转讬转 诇讛讻讬 讜讻讜' 注讚 讜专砖讘"讙 讗祝 讘讘讬讘专 拽讟谉 驻诇讬讙 讻讜' 讗讬 谞诪讬 诇讗 诇讗驻诇讜讙讬 讗转讗 讜讻讜' 爪"注 诇诪讛 诇讜 诇专砖"讬 诇讗讚讞讜拽讬 讜诇驻专砖 讚专砖讘"讙 驻诇讬讙 讗驻讬诇讜 讘讘讬讘专 拽讟谉 讜讛讗 诪砖诪注 讘讛讚讬讗 讘讙诪专讗 讚专砖讘"讙 诇讗讜 诇讗驻诇讜讙讬 讗转讗 讜讻讚讗诪专 诇讬讛 讗讘讬讬 诇专讘 讬讜住祝 讛诇讻讛 诪讻诇诇 讚驻诇讬讙讬 讘转诪讬' 讜讗"讻 爪"诇 讚砖讬注讜专讬讛 讘讘讬讘专 拽讟谉 讛讜讗 砖讗讬谞讜 诪讞讜住专 爪讬讚讛 砖讗讬谉 爪"诇 讛讘讬讗 诪爪讜讚讛 讜谞爪讜讚谞讜 讜转"拽 讜专砖讘"讙 诇讗 驻诇讬谞讬 讻诇诇 讜诪讟注诐 讝讛 讛讜爪专讱 专砖"讬 诇驻专砖 诇拽诪谉 讘住诪讜讱 讚"讛 讛讘讗 诪爪讜讚讛 讜讻讜' 讜讛讬讬谞讜 砖讬注讜专讗 讚讘讬讘专 讙讚讜诇 讚诇注讬诇 讜讗讬讚讱 讘讘讬讘专 拽讟谉 讜讻讜' 诪砖讜诐 讚诪转讜讱 砖讛砖讬讘 专讘 讬讜住祝 诇注讬诇 诇讗讘讬讬 讜诪讗讬 谞驻拽讗 诇讱 诪讬谞讛 讜诇讗 讛砖讬讘 诇讜 讚讗讬谉 讛"讙 讚转"拽 驻诇讬讙 讗专砖讘"讙 诪砖诪注 讚讙诐 专讘 讬讜住祝 讗讜专讬 诇讬讛 诇讗讘讬讬 讚转"拽 讜专砖讘"讙 诇讗 驻诇讬讙讬 讻诇诇 讜爪"诇 讚诪砖讜诐 讚诪转讞诇讛 讻砖讗诪专 专讘 讬讜住祝 讛诇讻讛 讻专砖讘"讙 注诇讛 注诇 讚注转讜 砖诇 讗讘讬讬 讚住"诇 诇专讘 讬讜住祝 讚专砖讘"讙 讗转讗 诇讗驻诇讜讙讬 讗转"拽 讜诇讻讱 转诪讛 注诇讬讜 讜讛讗诪专 讛诇讻讛 诪讻诇诇 讚驻诇讬谞讬 诇讻讱 讻转讘 专砖"讬 讛讻讗 讜专砖讘"讙 讗祝 讘讘讬讘专 拽讟谉 驻诇讬讙 讜讻讜' 讜拽"诇:


转讜住' 讚"讛 讻诇 讛讬讻讗 讚谞驻诇讬 讟讜诇讗 诪谉 讛讻转诇讬诐 讜砖讬注讜专 讛讬讛 诇讛诐 讜讻讜' 谞"诇 讚讛讜爪专讻讜 讛转讜住' 诇讻转讜讘 讻谉 诪砖讜诐 讚讛讜拽砖讛 诇讛诐 讚注讚讬讬谉 诇讗 讬讚注讬谞谉 砖讬注讜专讗 讚讘讬讘专 拽讟谉 诪砖讜诐 讚讛讗 诇驻讬 讙讜讘讛 讛讻转诇讬诐 讬转讗专讱 讛爪诇 讜讬砖 讘讬讘专 拽讟谉 讜拽爪专 讜讛讻转诇讬诐 谞诪讜讻讬诐 讜讗讝 诇讗 讬驻诇讜 讛爪诇诇讬诐 讗讛讚讚讬 讜讬砖 讘讬讘专 砖讛讻转诇讬诐 讙讘讜讛讬诐 讜讗讝 讬驻诇讜 讛爪诇诇讬诐 讗讛讚讚讬 讗注"讙 砖讛讜讗 专讞讘 讜讙讚讜诇 讜拽"诇:


讚"讛 讜转谞讬讗 讛爪讚 讗讜讜讝讬谉 讻讜' 注讚 讗讬 谞诪讬 住诪讬讱 讗讛讛讬讗 讚转谞谉 讜讻讜' 诪讞讜住专 爪讬讚讛 讛爪讚 诇转讜讻讜 驻讟讜专 讜讻讜' 讜讛爪讚 诪转讜讻讜 讞讬讬讘 讜讛砖转讗 驻专讬讱 砖驻讬专 讚讛讻讬 驻专讬讱 讜讻讜' 讻爪"诇:





讞讻诪转 砖诇诪讛

讚"祝 讻讚 注"讗 讙诪' 讜讛谞讬 诇讗 注讘讬讚讬 诇专讘讜讬讬 讻诇讛讜 谞诪讬 注讘讬讚讬 诇专讘讜讬讬 诇讻诇讜讘谉 讻讜' 讻爪"诇:


专砖"讬 讘讚"讛 讛讻讗 讚拽转谞讬 讻讜' 讜诇讗 诇讘讬转 讻讜' 讻爪"诇:


转讜住' 讘讚"讛 讻诇 讛讬讻讗 讻讜' 讛讬讛 诇讛诐 讙讜讘讛 讘讻转诇讬诐 讻讜' 讻爪"诇:


讘讚"讛 讜转谞讬讗 讻讜' 诇驻讬 诪讛 砖驻讬专砖转讬 讘诪转谞讬转讬谉 讻讜' 讙讝讬专讛 诇讙讝讬专讛 讗"谞 住诪讜讱 讗讛讛讬讗 讻讜' 诪讞讜住专 爪讬讚讛 驻讟讜专 讜砖讗讬谞讜 诪讞讜住专 爪讬讚讛 讞讬讬讘 讜讛"驻 诪讞讜住专 爪讬讚讛 驻讟讜专 讛爪讚 诇转讜讻讜 驻讟讜专 讚讛讗 诪讞讜住专 爪讬讚讛 讜讗"讻 讛爪讚 诪转讜讻讜 讞讬讬讘 讜讛"驻 讛讜讗讬诇 讜讗讜拽诪转 讻讜' 讻爪"诇:





诪讛专"诐 砖讬祝


讛讻讗 讘爪驻讜专 讚专讜专 注住拽讬'. 讗讘诇 诇讗 谞讬讞讗 诇讗讜拽诪讬 讛讻诇 讘诪拽讜专讛 [诇] [讜讘专讬讬转讗] 讜诪转谞讬' 讚砖讘转 讘讚专讜专 讚注讜驻讜转 拽转谞讬 讜诇讻谉 谞诪讬 诇讗 诪转专抓 讘讞讬诇讜拽讬诐 讚诇拽诪谉 讘住诪讜讱 讬讜谞讬 砖讜讘讱 讗讜讜讝讬谉 讜转专谞讙讜诇讬谉 讻讜' 讚注讜驻讜转 住转诪讗 拽转谞讬 讗讘诇 讝讛 讗讬谞讜 [转讬专讜抓 诇讜诪专] 诪讚诇讗 拽讗诪专 讘讬转 讜拽转谞讬 讘讬讘专讬谉 [注"讻 诇讗 诪讬讬专讬 讘爪驻讜专 讚专讜专] 讚转拽砖讛 讘诇"讝 诪诪转谞讬' 讚砖讘转 讗诪讗讬 诇讗 拽转谞讬 讘讬转 讚讘讬谉 诇专"讬 讜讘讬谉 诇专讘谞谉 诪讙讚诇 讗讬谉 讻讜' 讗注"讻 诪砖讜诐 讞讬' 谞拽讬讟 讘讬讘专讬谉. 讗讘诇 讗讬谞讜 拽砖讛 讗诪转谞讬' 讚讛讻讗 讚诇讗 诪拽砖讛 讘拽爪专讛 [诪诪砖谞讛 讚砖讘转] 讻诪讗谉 讚谞讬讞讗 诇讬讛 诇讛拽砖讜转 诪讬讜"讟 讗讬讜诐 讟讜讘 讜诇讗 诪砖讘转 讗讬讜诐 讟讜讘:


讙诪' 讞讬' 讗讞讬' 谞诪讬 诇讗 拽砖讬讗. 诇讻讗讜专讛 讛讜"诇 诇砖谞讜讬讬 注讜驻讜转 讗注讜驻讜转 讙"讻 讛讗 讘讘讬讘专 拽讟谉 讛讗 讘讘讬讘专 讙讚讜诇 讜讻诪讜 砖讻转讘讜 讛转讜住':


讙诪' 讛谞讬 诇讗 注讘讬讚讬 诇专讘讜讬讬 讜讛谞讬 诇讗 注讘讬讚讬 诇专讘讜讬讬 诇讻诇讜讘谉 拽讗诪专讬谞谉 讚注讘讬讚讬 讻讜'. 讻谉 诪爪讗转讬 诪讜讙讛 讜注讻"驻 讛讜讗 讘诇砖讜谉 拽讜砖讬讗 [诪]:


讘专砖"讬 讘讚"讛 讛砖转讗 讚讗转讬转 诇讛讻讬 专砖讘"讙 讗祝 讘讘讬讘专 拽讟谉 驻诇讬讙 讻讜' 讗"谞 诇讗讜 诇讗讬驻诇讜讙讬 讗转讬. 讜诪"砖 专砖"讬 诇拽诪谉 讘讚"讛 讛讘讗 诪爪讜讚讛 讚专讘 讗砖讬 砖注专讬谞讛讜 诇注讬诇 讘讞讚 砖讬注讜专讗 讜专"讬 讘讛讗讬 砖讬注讜专讗 讜讗讬讚讬 讜讗讬讚讬 讞讚 砖讬注讜专讗 讛讬讬谞讜 诇讗讬讚讱 讟注诪讗 讚诇讗讜 诇讗讬驻诇讜讙讬 拽讗讬. 讜拽爪转 讬砖 诇讛拽砖讜转 诪讛 诪拽砖讛 诇注讬诇 讜专诪讬谞讛讜 诇讬砖谞讬 讚讘专讬讬转讗 诪讬讬专讬 讘诪讞讜住专 爪讬讚讛 讻诇 砖讗讜诪专讬诐 讛讘讗 诪爪讜讚讛 讜谞爪讜讚谞讜 讗讜 讬讛讬讛 诪讛 砖讬讛讬讛 讚讛讗 专讗讛 诇驻谞讬讜 诪砖谞转谞讜 讻诇 砖诪讞讜住专 爪讬讚讛 讜讻讜' 讜讗注"讙 讚讗讛"谞 诪砖谞讬 诇讬' 讘讬讘专 拽讟谉 讜讙讚讜诇 讚讛讬讬谞讜 诪讞讜住专 爪讬讚讛 讜讻讜' 诪"诪 诪注讬拽专讗 诇讗讜 拽讜砖讬讗 讗诐 诇讗 砖住"诇 专砖讘"讙 驻诇讬讙 讜诇转"拽 住"诇 讗驻讬诇讜 诪讞讜住专 爪讬讚讛 砖专讬. 讜谞专讗讛 讚诪砖"讛 讻转讘 专砖"讬 讘诇讬砖谞讗 拽诪讗 讚专砖讘"讙 讗祝 讘讘讬讘专 驻诇讬讙 诪砖讜诐 讚住讘专转 讛诪拽砖谉 讛讬' 讚驻诇讬讙 讜诪砖讬讘 诇讜 诇砖讬讟转讜 讜讚讜"拽: 
讜专讬讛讟讗 讚砖诪注转转讗 诪砖诪注 讚诇讗 驻诇讬讙讬 讻讚拽讗诪专 诇讬' 讗讘讬讬 讙诪专讗 讙诪讜专 讜讗讬讛讜 砖转讬拽 讜诪讚砖转讬拽 讗讜讚讜讬讬 讗讜讚讬 诇讬讛 诪讬讛讜 讬"诇 讚诇讗 讞砖 讚讛讗 谞诪讬 讛讜讬 诪爪讬 诇讛砖讬讘 讛诇讻讛 诇讗驻讜拽讬 诪讚专"讬 讚砖讘转 讜注"砖 讘转讜住' 讚砖讘转:


讘转讜住' 讘讚"讛 讜转谞讬讗 讻讜' 讗讬 谞诪讬 讜讚讗讬 诪讛讻讗 讛讜讬 诪爪讬 诇讚讞讜讬讬 讛讻讬 专拽 住诪讜讱 讜讻讜'. 讻谉 诪爪讗转讬 诪讜讙讛 讜注讬讬谉 讘讞"砖:





专砖"砖

专砖"讬 讚"讛 讛专讚住讬讗讜转 注"砖 诪拽讜诪诐 讜讬"讗 讻讜'. 注讬' 讘讞讜诇讬谉 (拽诇讟 讘) 讚诇驻讬' 讛讗' 讙专住讬谞谉 讛讚专住讬讗讜转 讜注诪砖"讻 讘砖讘转 (拽谞讛 讘):



转讚"讛 讜转谞讬讗 讚讗诪专 讛转诐 专砖讘"讙 诪讞讜住专 爪讬讚讛 讛爪讚 诇转讜讻讜 驻讟讜专. 讻爪"诇:



讙诪专讗 讗专"讬 讗"砖 讗"讛 讻专"讙. 诇讻讗讜专讛 拽砖讛 驻砖讬讟讗 讬讞讬讚 讜专讘讬诐 讛诇讻讛 讻专讘讬诐 讜讻讚驻专讬讱 讻讛"讙 讘讘讻讜专讜转 (诇讝) 讜讘砖"诪 讜讗讜诇讬 诪砖讜诐 讚讛讜专讛 讛诇讻讛 诇诪注砖讛 讘讗诪专讜 诪讜转专讬谉 讛谉 专"诇 诇讻诇 诪讬 砖讬专爪讛 讛讜讬 讻诪注砖讛 专讘 拽诪"诇 讜注诪砖"讻 讘讘"拽 (诇 讘):





讛讙讛讜转 讬注讘"抓

讗诪专 砖诪讜讗诇 讛诇讻讛 讻专砖讘状讙. 谞"讘 诇讗 砖诪讬注 诇讬讛 讚专"讬 讚讗诪专 讘讻"诪 砖砖谞讛 专砖讘"讙 讻讜壮 (讜注转讜住壮 注"讝 诇状讘 讘壮 讚状讛 讛诇讻讛 讜讘讛讙专"讗 讞"诪 住讬壮 转讻"讙 住"拽 讙'):





讘谉 讬讛讜讬讚注

讙旨职诪指专指讗 讙旨职诪讜止专 讝职诪讜止专职转旨指讗 转旨职讛值讗. 谞专讗讛 诇讬 讘住"讚 讛讻讜谞讛 讻讬 讘注住拽 讛转讜专讛 讬砖 砖转讬 转讜注诇讬讜转 讛讗讞转 讛讜讗 砖讬讚注 讛诪注砖讛 讗砖专 讬注砖讛 诇驻讜诐 讚讬谞讗, 讜讛砖谞讬讛 砖讘讝讛 讛诇讬诪讜讚 诪讝诪专 注专讬爪讬诐 讛诐 讛拽诇讬驻讜转, 讜讗诐 诇讜诪讚 讛诇讻转讗 诇诪砖讬讞讗 讗讜 驻诇驻讜诇 讚诇讬讻讗 诪讬谞讬讛 谞驻拽讜转讗 诇注谞讬谉 讚讬谞讗 讗讬谉 讘讜 转讜注诇转 讛专讗砖讜谞讛 讗诇讗 专拽 转讜注诇转 讛讗讞专讜谞讛 砖讛讬讗 诇讝诪专 注专讬爪讬诐 讜诇讻谉 讻砖讗诪专 诇讜 讻讗谉 诇诪讗讬 谞驻拽讗 诪讬谞讛? 讛砖讬讘 讙诪专讗 讙诪讜专 讝诪讜专转讗 转讛讗! 专讜爪讛 诇讜诪专 讗祝 注诇 讙讘 讚诇讬讻讗 谞驻拽讜转讗 诇驻讜诐 讚讬谞讗 讬讜注讬诇 诇讬诪讜讚 讝讛 诇讝诪专 注专讬爪讬诐.





讞讬讚讜砖讬 讞转"住

讜专诪讬谞讛讜 讘讬讘专讬谉 砖诇 讞讬' 讜讻讜' 讘转讜住驻转讗 讙专住 讙诐 讚讙讬' 讘讛讱 讘专讬讬转讗 讜讘诪住' 砖讘转 诪讬讬转讬 讗讜转讛 讘专讬讬转讗 讜讘讞讬' 砖诐 讘讬讗专转讬 讞讬诇讜拽 讛住讜讙讬讗 讘讝讛 讜讗讬谉 讻讗谉 诪拽讜诐 诇讛讗专讬讱 讜讛讗 讚诇讗 专诪讬 诪转谞讬' 讚砖诪注转讬谉 讗讚砖讘转 住"讻 讛讗讜专讙 讬"诇 讚诇讗 讘注讬 诇诪讬专诪讬 诪住转诐 注讜祝 讜讞讬' 讗爪讬驻讜专 讜爪讘讬 讚诇诪讗 讬砖 诇讞诇拽 讘讬谞讬讛诐. 讗讘诇 讘转专 讚专诪讬 注讜祝 讜讞讬' 讗注讜祝 讜讞讬' 讜诪讜拽讬 诇讞讬' 讻专' 讬讛讜讚讛 砖"诪 诇讗 砖谞讬 诇谉 讘讬谉 住转诐 讞讬' 诇爪讘讬 讜讛"讛 讘注讜祝 注"讻 诪拽砖讛 砖驻讬专 讛讗 讘讬谉 诇专' 讬讛讜讚讛 讘讬谉 诇专讘谞谉 爪讬驻讜专 诇诪讙讚讜诇 讗讬谉 诇讘讬转 诇讗:


讛砖转讗 讚讗转讬转 诇讛讻讬 讞讬' 讗讞讬' 谞诪讬 诇"拽 讜讻讜' 驻砖讟讬讜转 专"诇 讻讬讜谉 讚注"讻 诪讜拽诪讬 讘转专讬 讟注诪讬' 转讜 诇讗 谞讚讞拽 诇讗讜拽诪讬 谞诪讬 讘转专讬 转谞讗讬. 讗"谞 谞"诇 讚住转诐 诪拽讜专讛 讛讜讗 拽讟谉 讻讬 住转诐 讙讚讜诇 讗讬谞讬谞讜 诪拽讜专讛 讜讛讞讜砖 讬注讬讚 讻谉 注"讻 拽讗诪专 讻讬讜谉 讚讘诇讗"讛 注"讻 讛讗讬 讚诪拽讜专讛 讘拽讟谉 讗讬讬专讬 讗"讻 讙诐 讞讬' 诇拽"诪 讜讗"砖 讟驻讬 诇专砖"讬 讜诇讗 诇讛转讜' 讚诇诪住拽谞讗 诇讗 拽讗讬 砖讬谞讜讬讬 讚讛讻诇 诪讬讬专讬 讘诪拽讜专讛 注讬讬' 讜拽"诇:


讛诇讻讛 诪讻诇诇 讚驻诇讬讙讬 诇砖讬讟转 专诪讘"诐 讚专"讙 讗讚讙讬' 谞诪讬 拽讗讬 讚诇讗 讻诇 讛讘讬讘专讬' 砖讜讬诐 讗"讻 注"讻 驻诇讬讙 讗转"拽 讜讻讘专 注诪讚讜 讘讝讛 讘驻讜住拽讬' 讗讞专讜谞讬':


诪爪讜讚转 讞讬' 讜注讜祝 讜讚讙讬' 砖注砖讗谉 诪注讬"讟 讜讻讜' 谞"诇 砖诐 转讜讗专 讛讻诇讬 讻讱 讛讜讗 讚诪爪讜讚转 讞讬' 谞拽专讗 讘诇砖讜谉 讬讞讬讚 讚讗讬谉 诇爪讜讚 讛专讘讛 讘诪爪讜讚讛 讗'. 讜诪爪讜讚转 讚讙讬' 谞拽专讗 诇砖讜谉 专讘讬诐 砖讚专讱 诇讛注诇讜转 讚讙讬诐 讛专讘讛 讘驻"讗 讻诪"砖 转讜住' 讗讘诇 诇讗 诪讬讬专讬 讗讬 爪讚 讞讬' 讗' 讜注讜祝 讗' 讗讜 讚讙讬' 讛专讘讛 讻诪"砖 驻"讬 诪讚拽讚讜拽 诇砖讜谉 讛诪砖谞讛 诇讗 谞"诇 讻谉 讗诇讗 讻诪"砖 讚砖诐 讛讻诇讬 讻讱 讛讜讗. 讜诪"诪 谞"诇 诪诇砖讜谉 讛诪砖谞讛 诇讗 讬讟讜诇 诪讛诐 讗讗"讻 讬讜讚注 砖谞讬爪讜讚讜 诪注讬"讟 讚讗驻讬' 讬讜讚注 砖讗' 谞讬爪讜讚 讘注讬"讟 讜诪讜爪讗 讛专讘讛 讞讬' 讜注讜驻讜' 讜讚讙讬' 讗住讜专 诇讬讟讜诇 砖讜诐 讗' 诪讛诐 讚讛"诇 住"住 讗' 讘讙讜驻讜 讜讗' 讘转注专讜讘讜' 讜讛讬讬谞讜 讚诪住讬讬诐 住驻拽 诪讜讻谉 讗住讜专 讜专"讙 诪转讬专 专"诇 讗驻讬' 住驻拽 讗' 讚转"拽 讗讜住专 讗驻讬' 住"住 讜专"讙 诪转讬专 讗驻讬' 住' 讗' 讜注讬讬' 诪"砖 诪讙"讗 住讬' 转拽讟"讜 住拽讬"讗 讚讻诇 砖讛讘讬讗 讚讜专谉 讘讜讚讗讬 讘砖讘讬诇讜 诇拽讟谉 讗讜 爪讚谉 讜砖诐 讘住拽讬"讘 讻' 讻诇 砖讬砖 讘诪讬谞讜 讘诪讞讜讘专 诪住转诪讗 讛讘讬讗 诪谉 讛诪砖讜讘讞 讜诪住转诪讗 谞诇拽讟讜 讜谞讬爪讜讚讜 讛讬讜诐 注"砖 讜讗"讻 注讻讜"诐 砖讛讘讬' 讚讜专谉 诇专"讙 讗讬谞讬谞讜 住驻拽 讗诇讗 讜讚讗讬 讜爪"诇 讚讜拽讗 讘诪讻讬专讜 讜讗讜讛讘讜 讗讘诇 讝讛 砖讛讬' 砖讜谞讗讜 诇讗 讗诪专讬' 诪住转诪讗 爪讚 诇爪讜专讻讜. 讗诇讗 注转讛 谞诪诇讱 诇讛讘讬讗 诇讜 讚讜专谉. 讜注讬讬' 诪讙"讗 住讬' 转爪"讝 住拽"讚 诪"砖 砖爪诇"注 注讻讜"诐 砖讛讘讬' 讚讜专谉 住讬' 转拽讟"讜 诇拽"诪 诇驻讬 讛谞"诇 讗讱 诪住讬' 转拽讬"讙 诪讘讬爪讬诐 拽砖讛. 讜诇驻注"讚 讚诇驻讬 讛讞砖砖 砖诪讗 讬讗诪专 诇注讻讜"诐 诇讛讘讬' 诇讜 讗讜 砖诪讗 讬注诇讛 讜讬转诇讜砖 讗讬谉 讞讬诇讜拽 讘讬谉 住驻拽 讜住"住 诇讜讚讗讬 讻讬讜谉 讚注"讻 讙诐 讗诐 谞转讬专 诇讜 住驻拽 讗讜 住"住 讗讬讻讗 诇诪讬讞砖 砖讬讗诪专 诇谞讻专讬 诇讛讘讬' 诇讜 讗讜 砖诪讗 讬注诇讛 讜讬转诇讜砖 讗"讻 转讜 诇讬讻讗 住驻讬拽讗 讗诇讗 讜讚讗讬 讗讬住讜专 讚讜拽讗 诇讟注诪讗 砖诇讗 讬讛谞讛 讗讜 诪砖讜诐 讗讬住讜专 诪讜拽爪讛 讬砖 诇讞诇拽 讘讬谉 住驻拽 诇讜讚讗讬. 讗讘诇 诇讞砖砖讗 讚砖诪讗 讬讗诪专 诇讛讘讬' 诇讜 讗讜 讬注诇讛 讜讬转诇讜砖 讗讬谉 诇讞诇拽 讻诇诇 讜讛讜讗 驻砖讜讟 注"讻 讘住讬' 转拽讟"讜 讚诪讬讬专讬 讘注讻讜"诐 讛诪讘讬' 讘砖讘讬诇 讬砖专讗诇 讜讗讬讻讗 诪砖讜诐 砖诪讗 讬讗诪专 诇讛讘讬' 诇讜 讗住讜专 讗驻讬' 讘住"住 讜讻谉 讘住讬' 转拽讬"讙 讘讘讬爪讬诐 讚讛"诇 讘讻诇诇 驻讬专讜转 讛谞讜砖专讬' 讚砖讬讬讱 砖诪讗 讬注诇讛 讜讬转诇讜砖 讜讗住讜专 讗驻讬' 住"住 讜注讬讬' 诪讙"讗 住讬' 转拽讟"讜 住住拽讬"讘 讗讘诇 讘住讬' 转爪"讝 讚诪讬讬专讬 讘讚讙讬诐 砖谞讬爪讜讚讜 诪讗诇讬讛诐 讚诇砖诪讗 讬讗诪专 诇讛讘讬' 诇讬讻讗 诇诪讬讞砖 讛讗 诪讗诇讬讛诐 谞讬爪讜讚讜. 讜讙讝讬专讛 砖诪讗 讬爪讜讚 诇讗 讞讬讬砖讬' 讗诇讗 讘驻讬专讜' 讛谞讜砖专讬' 讚讘注讜讚讜 讘讻驻讜 讬讘诇注谞讜 讗讜 砖讗专讬 住讘专转 砖讻' 转讜住' 专讬砖 诪讻讬诇转讬谉 讜诇讬讻讗 讗诇讗 诪砖讜诐 诪讜拽爪讛 讜诪讜转专 住"住 讜诇拽"诪 拽讜' 诪讙"讗:


讗讗"讻 讬讜讚注 砖谞讬爪讜讚讜 诪注讬"讟 讘讬专讜砖诇诪讬 讗诐 诪爪讗讜诐 诪拽讜诇拽诇讬' 讘讬讜"讟 谞诪讬 讛讜讛 讜讚讗讬 砖讻讘专 谞讬爪讜讚讜 诪注讬"讟 讚诪转谞讬' 诪讬讬专讬 讘驻讜专砖 诪爪讜讚转讜 讘讞讜专砖讬' 讛讬讬谞讜 讘讬注专 砖诪爪讜讬谉 砖诐 讞讬讜转 讛专讘讛 讚讜诪讬' 讚讚讙讬诐 讘诪讬诐 讜讞讝拽讛 诪讻讬讜谉 砖驻专砖 诪爪讜讚转讜 讘注讬"讟 诪讬讚 谞讬爪讜讚讜 诇转讜讻讛 讜诇讗 诪砖讻讞转 讗诇讗 讘诪爪讗 讞讬' 讘转讜讻讛 讜诇讗 谞转拽诇拽诇讛 讛专砖转 砖"诪 砖诇讗 谞讬爪讜讚讛 讘转讜讻讛 讗诇讗 砖注讛 诪讜注讟转 讜讛讬讜诐 谞讬爪讜讚讜 注"砖. 讜诇驻"讝 讘专讬讬转讗 讚专砖讘"讗 诪讬讬专讬 讘诇讗 驻讬专砖 讘讬注专:


讗讬谉 讛诇讻讛 讻专"讙 讜诇讗 讗诪专 讛诇讻讛 讻转"拽 注讬讬' 转讜住' 诪谞讞讜' 诇"讜 注"讘 讚"讛 讜讛讗 讜讻讜' 讜讛"讛 讻讗谉 讜爪"注 诇注讬诇 讬"讝 注"讗 专砖"讬 讜转讜住' 讚"讛 讗讬谉 讛诇讻讛. 诪讬讛讜 讘砖讬讟讛 诪拽讜讘爪转 讙专住 讚讘专讬 专' 讬讛讜砖注:





驻谞讬 讬讛讜砖注

讘讙诪专讗 讘砖诇诪讗 讞讬讛 讗讞讬讛 诇讗 拽砖讬讗 讛讗 专"讬 讛讗 专讘谞谉 讗诇讗 注讜驻讜转 讗注讜驻讜转 拽砖讬讗 讜讻讜' 诇讻讗讜专讛 讬砖 诇讛拽砖讜转 讚讛砖转讗 诪讗讬 拽住讘专 讗讬 住讘专 讚专砖讘"讙 驻诇讬讙 讗转"拽 讗"讻 讘驻砖讬讟讜转 诪爪讬 诇讗讜拽诪讬 谞诪讬 注讜驻讜转 讗注讜驻讜转 讻转谞讗讬 讜讛讗 专砖讘"讙 讜讛讗 专讘谞谉 讜讗讬 住讘专 讚专砖讘"讙 诇讗 驻诇讬讙 讗转"拽 讗诇讗 驻专讜砖讬 拽诪驻专砖 讻讚诪住拽讬谞谉 讘住诪讜讱 诇讗讘讬讬 讗"讻 讛讗讬讻讗 诇讗讜拽诪讬 讻讗谉 讘诪讞讜住专 爪讬讚讛 讜讻讗谉 讘砖讗讬谉 诪讞讜住专 爪讬讚讛 讗诇讗 讚讘讗诪转 诇讗 拽砖讛 诪讬讚讬 讚讻讬讜谉 讚注讬拽专 拽讜砖讬讗 讚注讜驻讜转 讛讬讬谞讜 诪诪转谞讬转讬谉 讚砖讘转 讚讻"注 诇诪讙讚诇 讗讬谉 诇讘讬转 诇讗 讗"讻 讛讜讬 住讘专 讚专砖讘"讙 诇讗 拽讗讬 讻诇诇 讗注讜驻讜转 讗诇讗 讗讞讬讛 诇讞讜讚 讗诇讗 讚讗讻转讬 讛讬讗 讙讜驻讗 拽砖讬讗 讻讬讜谉 讚注讬拽专 拽讜砖讬讗 讛砖转讗 讗讬谞讜 讗诇讗 诪注讜驻讜转 讗注讜驻讜转 讜诪诪砖谞讛 讚砖讘转 讗诐 讻谉 讗诪讗讬 讗讬爪讟专讬讱 诇讗转讜讬讬 诪讘专讬讬转讗 讗讛讚讚讬 讚讘驻砖讬讟讜转 讛讜"诪 诇讗拽砖讜讬讬 诪转谞讬转讬谉 讚砖讘转 讗诪转谞讬' 讚讛讻讗 诪注讜驻讜转 讗注讜驻讜转 讜讻"砖 讚拽砖讬讗 讟驻讬 讘讻讛"讙 讗住讜讙讬转 讛讙诪专讗 讚砖讘转 讚诪讬讬转讬 谞诪讬 讛拽讜砖讬讗 讚讘专讬讬转讗 讜诇讗 诪拽砖讛 讘驻砖讬讟讜转 诪转谞讬转讬谉 讗诪转谞讬转讬谉 讜讬砖 诇讬讬砖讘 诇驻讬 诪讛 砖驻讬专砖转讬 讘诪砖谞转讬谞讜 讘住诪讜讱 讚诇驻"讝 讜讚讗讬 诇讗 诪爪讬 诇讗拽砖讜讬讬 诪转谞讬转讬谉 讚砖讘转 讗诪转谞讬' 讚讛讻讗 讚讗驻砖专 讚讘讬讜诐 讟讜讘 诇讗 砖讬讬讱 讗讬住讜专 爪讬讚讛 讻诇诇 讜讛讜讬 讗讜讻诇 谞驻砖 讗诇讗 讛讗 讚讗住专讬谞谉 爪讬讚转 讚讙讬诐 讛讬讬谞讜 诪砖讜诐 讗讬住讜专 诪讜拽爪讛 讻讚驻专讬砖讬转 讘砖讬讟转 讛专诪讘"诐 讝"诇 诪砖讜"讛 驻专讬讱 讘专讬讬转讗 讗讘专讬讬转讗 讞讬讛 讗讞讬讛 讘讬"讟 讙讜驻讗 讜注"讻 讗讬爪讟专讬讱 诇讗讜拽诪讗 讛讗 专"讬 讛讗 专讘谞谉 讗"讻 诪诪讬诇讗 注"讻 砖讬讬讱 讗讬住讜专 爪讬讚讛 讘讬"讟 讚讗诇"讻 诪"讟 讚诪讗谉 讚讗住专 讛讗 诇讗 砖讬讬讱 讘讞讬讛 讜注讜驻讜转 讗讬住讜专 诪讜拽爪讛 讻讚砖诪注讬谞谉 诇转谞讗 讚诪转谞讬' 讜讘讛讗 诪讬诇转讗 诇讗 讗砖讻讞谉 诪讗谉 讚驻诇讬讙 讗注"讻 讚讬砖 讗讬住讜专 爪讬讚讛 讘讬"讟 讗诐 讻谉 诪拽砖讛 砖驻讬专 注讜驻讜转 讗注讜驻讜转 讚讛讗 诇注谞讬谉 爪讬讚讛 诇讻"注 诇诪讙讚诇 讗讬谉 诇讘讬转 诇讗 讜注讜讚 谞"诇 诇讬讬砖讘 讘讚专讱 讗讞专 讚诇讗 驻住讬拽讗 诇讬讛 诇诪拽砖讛 讛讱 住讘专讗 讚讻诇 诪讬讚讬 讚诇讗 讛讜讬 爪讬讚讛 讙诪讜专讛 诇讞讬讬讘 讞讟讗转 讘爪讚 诇转讜讻讜 讻讙讜谉 爪讬驻讜专 诇讘讬转 讚诪讛"讟 谞讗诪专 讚诪讞讬讬讘 讘讻讛"讙 讘爪讚 诪转讜讱 讗讜转讜 诪拽讜诐 讙讜驻讗 讜讛讬讬谞讜 爪讬驻讜专 诪讘讬转 讗讜 诪讘讬讘专讬谉 诪砖讜诐 讚讗驻砖专 诇讜诪专 讚诇讗讜 讻诇诇讗 讛讜讗 讗诇讗 讚诇注讜诇诐 诇讗 诪讞讬讬讘 诪砖讜诐 爪讬讚讛 讚讗讜专讬讬转讗 讗诇讗 讚讜诪讬讗 讚爪讬讚讛 讙诪讜专讛 讚讛讜讬 讘诪砖讻谉 讚诪住转诪讗 讛讬讜 爪讚讬谉 诪转讜讱 诪拽讜诐 讛诪讜驻谞讛 诇讙诪专讬 讻讙讜谉 讞诇讝讜谉 诪讛诪讬诐 诪诪砖 讜诇讗 诪讘讬讘专讬谉 讜讛讬讜 诪讻谞讬住讬谉 讗讜转讜 诇诪拽讜诐 讛诪砖讜诪专 诇讙诪专讬 讚诇讗 诇讬讛讜讬 诪讞讜住专 爪讬讚讛 讻诇诇 讜诪砖讜"讛 驻讟专讬谞谉 讘砖讘转 爪讬驻讜专 诇讘讬转 讚讗讻转讬 诇讗 诪讬拽专讬 爪讬讚讛 讙诪讜专讛 讜讗驻"讛 驻讟专讬谞谉 谞诪讬 讜砖专讬谞谉 讘讬"讟 诇爪讜讚 诪讛讘讬讘专讬谉 诪讛"讟 讙讜驻讗 讚诇讗 讛讜讬 讚专讱 爪讬讚讛 讙诪讜专讛 讜讛讗 讚讗住专讬谞谉 讘讚讙讬诐 讛讬讬谞讜 讻诪"砖 诪讛专砖"诇 讝"诇 讘砖诐 讛讬专讜砖诇诪讬 讚讛讜"诇 注讜拽专 讚讘专 诪讙讬讚讜诇讜 讗诇讗 诇讘转专 讚诪拽砖讬 讘专讬讬转讗 讗讛讚讚讬 注"讻 爪专讬讱 诇讗讜拽诪讬 讻转谞讗讬 讚专"讬 讜专讘谞谉 讜讗"讻 注"讻 讚爪讚 诇转讜讻讜 讜爪讚 诪转讜讻讜 讛讗 讘讛讗 转诇讬讗 讗"讻 诪拽砖讛 砖驻讬专 注讜驻讜转 讗注讜驻讜转 诪诪转谞讬转讬谉 讚砖讘转 讚诇讻"注 爪讬驻讜专 诇讘讬转 诇讗 讜讗"讻 诪诪讬诇讗 讬砖 诇讗住讜专 讘爪讚 诪转讜讻讜 讻谞"诇 讜讚讜拽 诪讬讛讜 讝讛 诇讗 讬转讻谉 诇驻讬 驻讬专讜砖 砖谞讬 砖讻转讘讜 转讜住驻讜转 讘讚"讛 讜转谞讬讗 讛爪讚 讗讜讜讝讬谉 讚诪砖诪注 讚诇诪住拽谞讗 谞诪讬 驻砖讬讟讗 诇讬讛 诇转诇诪讜讚讗 讚爪讚 诇转讜讻讜 讜爪讚 诪转讜讻讜 讛讗 讘讛讗 转诇讬讗 讜讚讜拽. 讗诪谞诐 讘专 诪谉 讚讬谉 讬砖 诇讬讬砖讘 注讜讚 讚诇讗 诪爪讬 诇砖谞讜讬讬 讘讬谉 讗讘专讬讬转讗 讚讞讬讛 讗讞讬讛 讜讘讬谉 讘注讜驻讜转 讗注讜驻讜转 讚讛讗 专砖讘"讙 讜讛讗 专讘谞谉 诇驻讬 诪讛 砖诪爪讗转讬 讘转讜住驻转讗 讚讘讛讱 讘专讬讬转讗 讙讜驻讗 讚诪讬讬转讬 讛砖"住 讚拽转谞讬 讚讘讞讬讛 讜注讜驻讜转 谞诪讬 讗讬谉 爪讚讬谉 诪讬讬转讬 砖诐 谞诪讬 讘住讬驻讗 诪诇转讗 讚专砖讘"讙 讙讜驻讗 讚诇讗 讻诇 讛讘讬讘专讬谉 砖讜讬谉 讜讗注"讙 讚讘讛讱 讘专讬讬转讗 讘转讜住驻转讗 拽转谞讬 谞诪讬 讘讬讘专讬 讚讙讬诐 讜讞讬讛 讜注讜驻讜转 讜讗"讻 诪砖诪注 诇讻讗讜专讛 讚讘专讬讬转讗 讗讞专讬转讗 讛讜讗 讗诇讗 讚讘住"驻 讛讗讜专讙 诪讬讬转讬 讛砖"住 谞诪讬 讛讱 讘专讬讬转讗 讚讛讻讗 讙讜驻讗 讜拽讞砖讘讛 谞诪讬 讘讬讘专讬 讚讙讬诐 注"砖 讜讗讬谉 诇讛讗专讬讱 讬讜转专:


砖诐 讜讻"转 讛讗 谞诪讬 诇讗 拽砖讬讗 讻讗谉 讘讘讬讘专 诪拽讜专讛 讜讻讗谉 讘砖讗讬谞讜 诪拽讜专讛. 讜讗讬谉 诇讛拽砖讜转 讗讬 讘砖讗讬谞讜 诪拽讜专讛 诪讗讬 拽诪"诇 讚讜讚讗讬 讟讜讘讗 拽诪"诇 讚诪住转诪讗 讛谞讱 注讜驻讜转 砖讚专讻谉 诇讛谞讬讞谉 讘讘讬讘专 砖讗讬谞讜 诪拽讜专讛 讛讬讬谞讜 诪砖讜诐 讚讘讗讬谉 诇讻诇讜讘谉 诇注专讘 讜拽诪"诇 讚讗驻"讛 诇讗 诪讬拽专讬 谞讬爪讜讚讬谉 讜注讜诪讚讬谉 讻讚诪住拽讬谞谉 讘砖诪注转讬谉 诪讘专讬讬转讗 讚讬讜谞讬 砖讜讘讱 讜讬讜谞讬 注诇讬讬讛 讜讛讬讬谞讜 诪砖讜诐 讛谞讱 讟注诪讬 讚诪住讬拽 讘讙诪专讗 讘住诪讜讱 讚讗讬谉 诪讝讜谞讜转谉 注诇讬讱 讗讜 讚注讘讬讚讗 诇专讘讜讬讬 讜讻"砖 讘砖讗讬谞讜 诪拽讜专讛 驻砖讬讟讗 讚砖讬讬讻讬 讛谞讱 讟注诪讬 讟驻讬:


砖诐 讜讛讗 讘讬转 讚讻讘讬讘专 诪拽讜专讛 讚诪讬 讜讘讬谉 诇专"讬 讘讬谉 诇专讘谞谉 爪讬驻讜专 诇诪讙讚诇 讗讬谉 诇讘讬转 诇讗. 诇讻讗讜专讛 诇驻讬 诪讛 砖驻讬专砖"讬 讻讗谉 讘讚"讛 讞讬讬讘 讚讛讗 讚爪讬驻讜专 诇讘讬转 诇讗 诪讬拽专讬 爪讬讚讛 讛讬讬谞讜 诪砖讜诐 讚讬讜爪讗 诇讜 讚专讱 讞诇讜谞讜转 讜讻谉 驻讬专砖"讬 讘砖讘转 住"驻 讛讗讜专讙 讗"讻 诇讗 讛讜讬 诪拽砖讛 讛砖"住 讛讻讗 诪讬讚讬 讚讛讗 讗讬讻讗 诇讗讜拽诪讬 砖驻讬专 讘讘讬讘专 诪拽讜专讛 砖讗讬谉 讘讜 讞诇讜谞讜转 讜诇讻讗讜专讛 讛讬讛 谞"诇 讚讞诇讜谞讜转 诇讗讜 讚讜拽讗 讗诇讗 讚讘讘讬讘专 诪拽讜专讛 谞诪讬 讻讬讜谉 讚讜讚讗讬 讬砖 讘讜 驻转讞讬诐 诇爪讜专讱 讻谞讬住转 讜讬爪讬讗转 讘谞讬 讗讚诐 讗诐 讻谉 讗驻砖专 讚讘砖注讛 砖讬驻转讞讜 讛驻转讞 讬爪讗 讜讬驻专讞 讚专讱 驻转讞 讛讘讬讘专 讗诇讗 讚讗"讗 诇驻专砖 讻谉 讘讻讜讜谞转 专砖"讬 诪诪讛 砖讻转讘 爪讬驻讜专 砖讛讻谞讬住讜 诇讘讬转 讜谞注诇 讘驻谞讬讜 驻讟讜专 砖讬讜爪讗 诇讜 讚专讱 讞诇讜谞讜转 讜诪讚砖讘拽 讚专讱 驻转讞 讚讗讬讬专讬 讘讬讛 砖谞注诇 讘驻谞讬讜 讜谞拽讬讟 讚专讱 讞诇讜谞讜转 讗诇诪讗 讚讞诇讜谞讜转 讚讜拽讗 诇讻讱 谞"诇 诇讬讬砖讘 讜诇驻专砖 讘讚专讱 讗讞专 讚讜讚讗讬 讛讗讬 讟注诪讗 讚讬讜爪讗 诇讜 讚专讱 讞诇讜谞讜转 诇讗讜 诪讬诇转讗 讚驻住讬拽讗 讛讬讗 讚诪讛"讟 诇讗 讛讜讬 爪讬讚讛 讻诇诇 讚讜讚讗讬 诪讛谞讬 讛讱 爪讬讚讛 诇讘讬转 讟讜讘讗 砖讘拽诇 讬讻讜诇 诇住转讜诐 讛讞诇讜谞讜转 讚讗注"讙 讚讗诐 住转诐 讛讞诇讜谞讜转 讘砖讘转 讻讚讬 诇爪讜讚讜 讬转讞讬讬讘 诪诪讛 谞驻砖讱 诪"诪 讻讬讜谉 讚讘讞讜抓 讻讛"讙 讛讜讬 爪讬讚讛 砖讛讜讗 讘谞拽诇 讬讻讜诇 诇转驻住讜 讛讜"诇 讻谞讬爪讜讚 讜注讜诪讚 讗祝 讘砖讘转 讗注"讻 讚讗驻"讛 驻讟讜专 讘爪讚 爪讬驻讜专 诇讘讬转 讻讬讜谉 讚讗讻转讬 诪讞讜住专 爪讬讚讛 诪讞诪转 住转讬诪转 讞诇讜谞讜转 讜讗"讻 住讘专 讛诪拽砖讛 讚讻"砖 讚讗祝 讘讘讬讘专 诪拽讜专讛 诇讗 诪讬拽专讬 爪讬讚讛 讚讜讚讗讬 诪讞讜住专 爪讬讚讛 讟驻讬 讚讛砖转讗 住"讚 讚讗讬讬专讬 诪住转诪讗 讘讘讬讘专讬谉 讙讚讜诇讬诐 讚诪讞讜住专讬谉 爪讬讚讛 讗祝 讘讞讬讛 讻"砖 讘注讜驻讜转 砖驻讜专讞讬谉 讜谞砖诪讟讬谉 讗谞讛 讜讗谞讛 谞诪爪讗 讚诇驻"讝 驻专砖"讬 讗讬谞讜 讗诇讗 诇驻讬 住讘专转 讛诪拽砖讛 讗讘诇 诇讘转专 讚诪砖谞讬 讛砖"住 讚讛讗 爪讬驻讜专 诇讘讬转 诇讗 讛讬讬谞讜 讘爪讬驻讜专 讚专讜专 讚讜拽讗 注"讻 讚讗讬谉 讛讟注诐 诪砖讜诐 砖讬讜爪讗 讚专讱 讞诇讜谞讜转 讚讗"讻 讘砖讗专 注讜驻讜转 谞诪讬 讗诇讗 讚诇住讘专转 讛转专爪谉 住讘专讬 讚专砖讘"讙 讚讗祝 讘诪讞讜住专 爪讬讚讛 谞诪讬 诪讬拽专讬 爪讬讚讛 讚讛讜"诇 谞讬爪讜讚 讜注讜诪讚 讜讗驻"讛 驻讟专讬 讘爪讬驻讜专 讚专讜专 讚讗驻砖专 砖诇讗 讬讘讗 诇讬讚讬 爪讬讚讛 讙诪讜专讛 讻讬讜谉 砖讚专 讘讘讬转 讻讘砖讚讛 讻谉 谞"诇 谞讻讜谉 讜诪讜讻专讞 讘讻讜讜谞转 砖讬讟转 专砖"讬 讝"诇 讜讘讝讛 谞转讬讬砖讘 讛讬讟讘 砖讬讟转 讛专诪讘"诐 讝"诇 讚讛砖诪讬讟 讘讛诇' 砖讘转 讛讱 讗讜拽讬诪转讗 讚讗讬讬专讬 讘爪讬驻讜专 讚专讜专 讜讻转讘 住转诐 讚讻诇 爪讬驻讜专 诇诪讙讚诇 讗讬谉 诇讘讬转 诇讗 讜讻讘专 转诪讛 注诇讬讜 讘注诇 诇讞诐 诪砖谞讛 砖诐 讜诇诪讗讬 讚驻专讬砖讬转 讗转讬 砖驻讬专 讚讛讗 讗讜拽讬诪转讗 讚专讘讛 讘专 专讘 讛讜谞讗 讘爪讬驻讜专 讚专讜专 讛讬讬谞讜 诇诪讗讬 讚拽讗讬 讛砖转讗 讘住讘专转 讛诪拽砖讛 讚诇讗 砖谞讬 诇讬讛 讘讬谉 讘讬讘专 讙讚讜诇 诇讘讬讘专 拽讟谉 讜讛讬讬谞讜 诪砖讜诐 讚诪砖诪注 诇讬讛 讚转"拽 讜专砖讘"讙 驻诇讬讙讬 讚诇转"拽 讘诪讞讜住专 爪讬讚讛 谞诪讬 讛讜讬 爪讬讚讛 讙诪讜专讛 讜诪讬拽专讬 谞讬爪讜讚 讜注讜诪讚 讜诪砖诪注 诇讬讛 讛讻讬 诪专讜诪讬' 讚讞讬讛 讗讞讬讛 讛讗 专讘讬 讬讛讜讚讛 讛讗 专讘谞谉 诪砖讗"讻 诇诪住拽谞讗 讚诪住讬拽 讛砖转讗 讚讗转讬转 诇讛讻讬 讞讬讛 讗讞讬讛 谞诪讬 诇讗 拽砖讬讗 讛讗 讘讘讬讘专 讙讚讜诇 讛讗 讘讘讬讘专 拽讟谉 讜讛讬讬谞讜 诪砖讜诐 讚讘诪讞讜住专 爪讬讚讛 诇讗 讛讜讬 谞讬爪讜讚 讜注讜诪讚 讜讻讚诪住拽讬谞谉 谞诪讬 讚专砖讘"讙 讜专讘谞谉 诇讗 驻诇讬讙讬 讜诪驻专砖讬谞谉 谞诪讬 讚讻诇 讛讬讻讗 讚诇讗 诪讟讗 讘讞讚 砖讞讬讬讛 诇讗 诪讬拽专讬 谞讬爪讜讚 讜注讜诪讚 讗祝 诇注谞讬谉 讞讬讛 讗诐 讻谉 讻"砖 讘注讜驻讜转 讚诇讗 诪讬拽专讬 谞讬爪讜讚 讜注讜诪讚 讗诇讗 讘诪讙讚诇 讚讜拽讗 讚诪讟讬 诇讬讛 讘讞讚 砖讞讬讬讛 讜讗驻"讛 诇讗 拽砖讬讗 诇讬讛 注讜驻讜转 讗注讜驻讜转 讚讛讗 专砖讘"讙 讚诪驻专砖 讟注诐 讚专讘谞谉 诪讞诇拽 诇讛讚讬讗 讘讬谉 讘讬讘专讬谉 诇讘讬讘专讬谉 讜讛讬讬谞讜 讘讛谞讱 注讜驻讜转 讚讘讗讬谉 诇讻诇讜讘谉 诇注专讘 讜诪讝讜谞转谉 注诇讬讜 讗讜 讘讗讬谞讱 砖讬谞讜讬讗 讚讘讛讱 讜讚讗讬 转诇讬讗 诪诇转讗 讘讻诇 砖讗讜诪专 讛讘讗 诪爪讜讚讛 讜谞爪讜讚谞讜 讻谞"诇 谞讻讜谉 讜讘专讜专 讘注讝"讛 讜讚讜拽 讛讬讟讬讘:


讘驻专砖"讬 讘讚"讛 讛砖转讗 讚讗转讬转 诇讛讻讬 讜讻讜' 讜诇讗 讚讞讬拽转 诇讗讜拽诪讬 诪转谞讬' 讘驻诇讜讙转讗 讚转谞讗讬 讜讻讜' 注讻"诇. 讜诇砖讜谉 专砖"讬 讝"诇 讘讝讛 转诪讜讛 讚讛讗 讘专讜诪讬讗 讚注讜驻讜转 讗"讗 讻诇诇 诇讚讞讜拽 讜诇讗讜拽诪讬 讘驻诇讜讙转讗 讚转谞讗讬 讚讛讗 诪诪转谞讬转讬谉 讚砖讘转 诪讜讻讞 诇讛讚讬讗 讚诇讻"注 爪讬驻讜专 诇诪讙讚诇 讗讬谉 诇讘讬转 诇讗 讻"砖 讘讬讘专讬谉 讜爪"注 诇讬讬砖讘:


讘转讜住' 讘讚"讛 讜转谞讬讗 讛爪讚 讗讜讜讝讬谉 讜转专谞讙讜诇讬诐 驻讟讜专 讜讻讜' 讗"讻 住诪讬讱 讗讛讛讬讗 讚转谞谉 驻专拽 讛讗讜专讙 讜讻讜' 注讚 住讜祝 讛讚讬讘讜专. 讻讘专 讻转讘转讬 讘住诪讜讱 砖讗讬谉 讝讛 诪讜讻专讞 讚讻讘专 讗驻砖专 讚诇诪住拽谞讗 讚诇注讬诇 讘砖诪注转讬谉 讛爪讚 诪转讜讻讜 讜爪讚 诇转讜讻讜 诇讗讜 讛讗 讘讛讗 转诇讬讗 讜讗"讻 爪专讬讱 诇驻专砖 讻转讬专讜抓 讛专讗砖讜谉 讚讛转讜住驻转 讜注讬讬谉 讘住' 讬诐 砖诇 砖诇诪讛 砖讻转讘 诇驻专砖 讘注谞讬谉 讗讞专 讚讗注"讙 讚诇注谞讬谉 砖讘转 驻讟讜专 讗讘诇 讗住讜专 讗驻"讛 诪拽砖讛 砖驻讬专 讚讬砖 诇讛转讬专 讘讬"讟 诇讻转讞诇讛 讻讬讜谉 砖讛讜讗 爪讜专讱 讗讜讻诇 谞驻砖 讗诪谞诐 诇注谞"讚 讙诐 讝讛 讗讬谞讜 诪讜讻专讞 讚注"讻 诇讗讜 诪讬诇转讗 讚驻住讬拽讗 讛讬讗 诇讛转讬专 讻诇 讗讬住讜专讬 讚专讘谞谉 讘讬砖 讘讜 爪讜专讱 讗讜讻诇 谞驻砖 讻讚诪讜讻讞 讘专讬砖 诪讻讬诇转讬谉 讚讗住讜专 诇砖讞讜讟 讞讬讛 讜注讜祝 讘讬"讟 讜讗祝 讻砖讚拽专 谞注讜抓 讜诇讬讻讗 讗诇讗 讞驻讬专转 讙讜诪讗 讗讜 讻转讬砖讛 讚专讘谞谉 讗驻"讛 讗住讜专 讗注"讙 讚爪讜专讱 讗讜讻诇 谞驻砖 讛讜讗 讜谞讛讬 讚讘讛讗 讗驻砖专 诇讜诪专 讚砖讗谞讬 讛转诐 讚诇讗 讛讜讬 讗诇讗 诪讻砖讬专讬 讗讜讻诇 谞驻砖 诪砖讗"讻 讘讗讜讻诇 谞驻砖 注爪诪讜 讗驻砖专 讚砖专讬 讗诇讗 讚讗驻"讛 讗"讗 诇讜诪专 讻谉 讚讗"讻 诇驻讬 讚讘专讬 诪讛专砖"诇 讝"诇 讬讛讗 诪讜转专 诇拽爪讜专 讜诇转诇讜砖 讘讬"讟 注"讬 砖讬谞讜讬 砖诇讗 讻讚专讱 拽爪讬专讛 讙诪讜专讛 讜讛讗 讜讚讗讬 诇讬转讗 讗诐 讻谉 讗诪讗讬 驻砖讬讟讗 诇讬讛 诇讛拽砖讜转 诇注谞讬谉 爪讬讚讛 讟驻讬 诪砖讗专 诪诇讗讻讜转 讛讗住讜专讬谉 诪讚专讘谞谉:


讗诪谞诐 诇注谞"讚 讛讬讛 谞专讗讛 诇驻专砖 讚诪拽砖讛 讛讻讗 讘驻砖讬讟讜转 诪爪讬讚转 讗讜讜讝讬谉 讜转专谞讙讜诇讬诐 讛讬讬谞讜 诪砖讜诐 讚诪诪注砖讬诐 讘讻诇 讬讜诐 诪爪讬 诇讗拽砖讜讬讬 讚爪讚讬谉 讗讜讜讝讬谉 讜转专谞讙讜诇讬谉 讘讬"讟 讜诇讗 诪讬讬转讬 讘专讬讬转讗 讗诇讗 诇专讜讜讞讗 讚诪诇转讗 讚讘讻讛"讙 诇讗 诪讬拽专讬 诪讞讜住专 爪讬讚讛 讜诪砖"讛 驻讟讜专 讘砖讘转 讜讛讗 讚拽转谞讬 驻讟讜专 讜诇讗 拽转谞讬 诪讜转专 讛讬讬谞讜 诪砖讜诐 讚住转诐 爪讬讚转 讗讜讜讝讬谉 讜转专谞讙讜诇讬诐 讗讬谞讜 注诇 讬讚讬 讻诇讬 诪爪讜讚讛 讗诇讗 砖爪讚讬谉 讗讜转谉 讘讬讚讬诐 讜讗诐 讻谉 驻砖讬讟讗 讚讗住讜专 诇讻转讞诇讛 讘砖讘转 诇讟诇讟诇谉 讚讛讗 诪讜拽爪讛 诪讞诪转 讗讬住讜专 砖讘转 谞讬谞讛讜 讜讘驻砖讬讟讜转 拽讬"诇 讚讗住讜专 诇讟诇讟诇 讘注诇讬 讞讬讬诐 讘砖讘转 讜诪讛专砖"诇 讝"诇 诇砖讬讟转讜 讘转砖讜讘讜转讬讜 住讬' 讬' 砖讛转讬专 诇爪讜讚谉 讘砖讘转 讜讘讗诪转 讚讙诐 砖诐 讬砖 转讬诪讛 讘讚讘专讬讜 讜讬讘讜讗专 讘拽讜谞讟专住 讗讞专讜谉. 讜注讜讚 谞"诇 讚讗祝 讗诐 讗讬谉 爪讚讬谉 讗讜转讜 讘讬讚讬诐 讗诇讗 注"讬 讻诇讬 诪爪讜讚讛 谞专讗讛 诇讬 讚讗住讜专 诇讻转讞诇讛 讘砖讘转 讚讛讜讬 注讜讘讚讗 讚讞讜诇 诪砖讗"讻 讘讬讜诐 讟讜讘 讚诪讜转专 诇讻转讞诇讛 讻谞"诇 讘专讜专 讜谞讻讜谉:


诇注讬诇 驻讬住拽讗 专砖讘"讙 讗讜诪专 讜讻讜' 讗诪专 专讘 讬讜住祝 讗诪专 专"讬 讗诪专 砖诪讜讗诇 讛诇讻讛 讻专砖讘"讙 讗诪专 诇讬讛 讗讘讬讬 讛诇讻讛 诪讻诇诇 讚驻诇讬讙讬 讜讻讜'. 诪砖诪注 诇讻讗讜专讛 讚驻砖讬讟讗 诇讬讛 诇讗讘讬讬 讚讛讗 讚拽讗诪专 专砖讘"讙 诇讗 讻诇 讛讘讬讘专讬谉 砖讜讬谉 讗讞讬讛 讜注讜祝 诇讞讜讚讛 拽讗讬 讜诇讗 讗讬讬专讬 讻诇诇 讘讚讙讬诐 讚讘讚讙讬诐 讘讻诇 讛讘讬讘专讬谉 讗讬谉 爪讚讬谉 讚讗诇转"讛 诇讗 讗"砖 讛讗 讚拽讗诪专 讗讘讬讬 讛诇讻讛 诪讻诇诇 讚驻诇讬讙讬 讚讛讗 讜讚讗讬 驻诇讬讙讬 讘讚讙讬诐 讚讛讗 诇转"拽 讜讚讗讬 讘讻诇 注谞讬谉 讗讬谉 爪讚讬谉 讗驻讬诇讜 讘讘讬讘专 拽讟谉 讚讗诇"讻 诪讗讬 砖谞讗 专讬砖讗 讘讚讙讬诐 讚拽转谞讬 讗讬谉 爪讚讬谉 讜讘住讬驻讗 讘讞讬讛 讜讘注讜驻讜转 拽转谞讬 爪讚讬谉 讗注"讻 讚讘讚讙讬诐 诇转"拽 讗讬谉 爪讚讬谉 讻诇诇 讜讗讬 住"讚 讚诇专砖讘"讙 讘讚讙讬诐 谞诪讬 拽讗诪专 讚诇讗 讻诇 讛讘讬讘专讬谉 砖讜讬谉 讜讗"讻 砖驻讬专 拽讗诪专 砖诪讜讗诇 讚讛诇讻讛 讻专砖讘"讙 诇注谞讬谉 讚讙讬诐 讗注"讻 讚专砖讘"讙 谞诪讬 诇讗 讗讬讬专讬 讘讚讙讬诐 讜讗"讻 诇驻"讝 讬砖 诇转诪讜讛 注诇 讛专诪讘"诐 讝"诇 讚讘讚讙讬诐 谞诪讬 诪讞诇拽 讘讬谉 讘讬讘专 拽讟谉 诇讙讚讜诇 讜讻转讘 讛专讘 讛诪讙讬讚 砖讟注诪讜 诪砖讜诐 讚住讜讘专 讚专砖讘"讙 拽讗讬 谞诪讬 讗讚讙讬诐 讜讗"讻 讛讜讬 讚诇讗 讻住讘专转 讗讘讬讬 讚讛讻讗 讜讻讘专 专讗讬转讬 砖讘注诇 诇讞诐 诪砖谞讛 讛专讙讬砖 拽爪转 讘讝讛 讜专讜爪讛 诇驻专砖 讚讗讘讬讬 讜专讘 讬讜住祝 讘讛讗 讙讜驻讗 驻诇讬讙讬 讚讗讘讬讬 住讘专 讚专砖讘"讙 诇讗 拽讗讬 讗讚讙讬诐 讜专讘 讬讜住祝 住讘专 讚驻诇讬讙讬 讜讛讗 讚拽讗诪专 诇讗讘讬讬 诪讗讬 谞驻拽讗 诇讱 诪讬谞讬讛 讛讬讬谞讜 砖诇驻讬 砖讬讟转讜 讛砖讬讘讜 讜讝讛 讚讜讞拽 讙讚讜诇 讚谞讛讬 讚诪讛专砖"讗 讜诪讛专"诐 讝"诇 讘讞讬讚讜砖讬讛诐 讻转讘讜 讻讬讜爪讗 讘讝讛 诇砖讬讟转 专砖"讬 讚讗讘讬讬 讜专讘 讬讜住祝 驻诇讬讙讬 诇注谞讬谉 砖讬注讜专 讚讘讬讘专 拽讟谉 讜讘讬讘专 讙讚讜诇 注"砖 讛讬讬谞讜 诪砖讜诐 讚砖讬注讜专讬谉 讛诇诇讜 讗讬讬专讬 讘讛讜 讘砖诪注转讬谉 讗讘讬讬 讜专讘 讬讜住祝 讙讜驻讗 讘住诪讜讱 诇注谞讬谉 诪讞讜住专 爪讬讚讛 诪砖讗"讻 诇注谞讬谉 讚讙讬诐 讚诇讗 讗讬讬专讬 讘讛讜 讘砖诪注转讬谉 讻诇诇 诇讞诇拽 讘讬谉 讘讬讘专 拽讟谉 诇讘讬讘专 讙讚讜诇 讜诪讻"砖 讚诇讗 讗讬讬专讬 讘砖讬注讜专讗 讚讬讚讛讜 讗"讻 讗讬谉 住讘专讗 讻诇诇 诇讜诪专 讚讗讘讬讬 讜专讘 讬讜住祝 驻诇讬讙讬 讘讛讗 讘诪讛 砖诇讗 讛讝讻讬专讜 讘讚讘专讬讛诐 讻诇诇 讜诇讗 讘讻讜诇讛 砖诪注转讬谉 讜讻诇 讻讛"讙 诇讗 讛讜讛 诇讬讛 诇讛砖"住 诇住转讜诐:


诪讬讛讜 诪诇砖讜谉 讛转讜住驻转讗 砖讛讘讗转讬 诇注讬诇 诪砖诪注 诇讛讚讬讗 讚专砖讘"讙 讗讚讙讬诐 谞诪讬 拽讗讬 讚讛讗 转"拽 讚讛转诐 讗讬讬专讬 讘讛讚讬讗 讘讚讙讬诐 讜讞讬讛 讜注讜驻讜转 讚讘砖诇砖转谉 拽讗诪专 讚讗讬谉 爪讚讬谉 讜讗"讻 注"讻 讗讬讬专讬 讘讘讬讘专 讙讚讜诇 讻讚讗诪专讬谞谉 讛讻讗 讘砖诪注转讬谉 讚诇讗 转讬拽砖讬 诪转谞讬转讬谉 讚讛讻讗 讗讘专讬讬转讗 讜讗"讻 注"讻 讚专砖讘"讙 讗讚讙讬诐 谞诪讬 拽讗讬 讜讛讬讬谞讜 讻砖讬讟转 讛专诪讘"诐 讜诇驻"讝 爪专讬讱 诇讜诪专 讚讛讗 讚拽讗诪专 讗讘讬讬 讛诇讻讛 诪讻诇诇 讚驻诇讬讙讬 讛讬讬谞讜 诪砖讜诐 讚诪砖诪注 诇讬讛 讚讛讗 讚拽讗诪专 砖诪讜讗诇 讛诇讻讛 讻专砖讘"讙 注讬拽专 诪讬诇转讗 讗讞讬讛 讜注讜祝 拽讗讬 讚讛讗 注"讻 讛讗 讚讗诪专 砖诪讜讗诇 讛诇讻讛 讻专砖讘"讙 讚诪讞诇拽 讘讬谉 诪讞讜住专 爪讬讚讛 讛讬讬谞讜 诪砖讜诐 讚砖诪讜讗诇 住诪讬讱 讗讗讬讚讱 诪讬诪专讗 讚讬讚讬讛 讚拽讗诪专 讘住诪讜讱 讛讬讻讬 讚诪讬 诪讞讜住专 爪讬讚讛 讛讬讬谞讜 讻诇 砖讗讜诪专 讛讘讗 诪爪讜讚讛 讜谞爪讜讚谞讜 讚诇转"拽 讘讞讬讛 讜注讜驻讜转 讗驻讬诇讜 讘讻讛"讙 讗讬谉 爪讚讬谉 讗讬 讛讜讬 讗诪专讬谞谉 讚专砖讘"讙 驻诇讬讙 讗转"拽 讜讗"讻 砖驻讬专 拽讗诪专 砖诪讜讗诇 讚讛诇讻讛 讻专砖讘"讙 讚讗讬 讗诪专 讛讘讗 诪爪讜讚讛 讜谞爪讜讚谞讜 讗讬谉 爪讚讬谉 诪砖讗"讻 讗讬 讛讜讬 讗诪专讬谞谉 讚砖诪讜讗诇 拽讗讬 讗讚讙讬诐 讜诇拽讜诇讗 驻诇讬讙 讗"讻 讗讬驻讻讗 讛讜讛 诇讬讛 诇砖诪讜讗诇 诇诪讬诪专 讛"讚 讗讬谉 诪讞讜住专 爪讬讚讛 讚砖专讬 讘讚讙讬诐 讗注"讻 住讘专 讗讘讬讬 讚砖诪讜讗诇 讗讞讬讛 讜注讜驻讜转 拽讗讬 讗"讻 诪拽砖讛 砖驻讬专 诇专讘 讬讜住祝 讛诇讻讛 诪讻诇诇 讚驻诇讬讙讬 讚讛讗 诇拽讜砖讟讗 讚诪讬诇转讗 讘讞讬讛 讜注讜驻讜转 诇讗 驻诇讬讙讬 讻讚诪住拽讬谞谉 诇注讬诇 讘砖诪注转讬谉 讚转"拽 谞诪讬 注"讻 诪讞诇拽 讘讬谉 讘讬讘专 拽讟谉 诇讘讬讘专 讙讚讜诇 诪讻讞 专讜诪讬讗 讚诪转谞讬' 讜讘专讬讬转讗 讻谞"诇 谞讻讜谉 诇讬讬砖讘 砖讬讟转 讛专诪讘"诐 讝"诇 讜讚讜"拽:


讘诪砖谞讛 诪爪讜讚讜转 讞讬讛 讜注讜祝 讜讚讙讬诐 砖注砖讗谉 诪注讬"讟 诇讗 讬讟讜诇 诪讛谉 讘讬"讟 讜讻讜'  诪砖诪注 诪住讜讙讬讗 讚砖诪注转讬谉 讚注讬拽专 讟注诐 讛讗讬住讜专 讛讜讗 诪砖讜诐 诪讜拽爪讛 诪讚诪讬讬转讬 注诇讛 讛讱 驻诇讜讙转讗 讚住驻拽 诪讜讻谉 讜讻讚诪砖诪注 诇讛讚讬讗 诪驻讬专砖"讬 讘讚"讛 讜住驻拽 诪讜讻谉 讗诇讗 讚注讬拽专 注谞讬谉 讛诪讜拽爪讛 讚讗讬讬专讬 讘讛 讘砖诪注转讬谉 诪砖诪注 诇讻讗讜专讛 诪诇' 专砖"讬 诇拽诪谉 讙讘讬 注讻讜"诐 砖讛讘讬讗 讚讜专讜谉 讚讛讬讬谞讜 诪讜拽爪讛 诪讞诪转 讗讬住讜专 讜诪砖讜"讛 讛讜爪专讱 诇驻专砖 讚讛讗 讚诪讜讚讛 讘讛 专"砖 讛讬讬谞讜 诪砖讜诐 讚讻讬讜谉 讚诇讗 诇拽讟谉 诪讗转诪讜诇 讗拽爪讬谞讛讜 诪讚注转讬讛 讜讻讜讜谞转讜 讘讝讛 讚讛讜"诇 讻讚讞讬谞讛讜 讘讬讚讬诐 讜讻诪讜 砖讗讘讗专 讘讝讛 诇拽诪谉 讘注讬拽专 驻讬专砖"讬. 讗诇讗 讚讗讻转讬 谞专讗讛 诇注"讚 讘专讜专 讚讛讻讗 讘诪砖谞转讬谞讜 诇讗 讗讬讬专讬 讘诪讜拽爪讛 讻讬 讛讗讬 讙讜讜谞讗 讚讛讜讬 诪讞诪转 讗讬住讜专 诪诇讗讻讛 砖讛专讬 讻讬讜谉 砖讛诪爪讜讚讜转 驻专讜住讜转 诪注讬"讟 讗"讻 讗驻讬诇讜 谞讬爪讜讚讜 讘讬"讟 注爪诪讜 讗驻"讛 诇讬讻讗 讗讬住讜专讗 讻诇诇 诇讗 诪讚讗讜专讬讬转讗 讜诇讗 诪讚专讘谞谉 讻讚讗讬转讗 诇讛讚讬讗 讘驻"拽 讚砖讘转 讚祝 讬"讝 注"讘 讚驻诇讬讙讬 讘"砖 讜讘"讛 讘讛讱 诪讬诇转讗 讚讘"砖 住讘专讬 讗讬谉 驻讜专住讬谉 诪爪讜讚讜转 讘注"砖 讗诇讗 讻讚讬 砖讬爪讜讚讜 诪讘注"讬 讜讘"讛 诪转讬专讬谉 讜讻转讘讜 砖诐 讛转讜住' 讚讗驻讬诇讜 诇讘"砖 诇讗 砖讬讬讱 讞讬讜讘 讞讟讗转 讻诇诇 讗诇讗 诪砖讜诐 讚讞讬讬砖讬谞谉 砖诪讗 讘砖注转 驻专讬住转 讛诪爪讜讚讛 讬诇讻讜讚 诪讬讚 诪讬讛讜 诇讘"讛 讜讚讗讬 诪讜转专 诇讙诪专讬 讗"讻 诇讗 砖讬讬讱 讻讗谉 讗讬住讜专 爪讬讚讛 讻诇诇 讜注讜讚 讚诇讗 砖讬讬讱 讛讻讗 诇讜诪专 讚讛讜"诇 讻讚讞讬谞讛讜 讘讬讚讬诐 讻讬讜谉 砖驻专住 讛诪爪讜讚讛 诪注讬"讟 诇讻讱 谞专讗讛 讚注讬拽专 诪讜拽爪讛 讚砖讬讬讱 讘诪爪讜讚讜转 讛讬讬谞讜 诪砖讜诐 砖诇讗 讛讬讛 讚注转讬讛 注诇讬讛 讻诇诇 诪讗转诪讜诇 讻讬讜谉 讚诇讗 讬讚注 讗诐 讬注诇讛 讘诪爪讜讚转讜 讻诇讜诐 讜讛讜"诇 讻谞讜诇讚 讙诪讜专 讚诪讜讚讛 讘讛 专"砖 讜讻讚讗讬转讗 讘注讬专讜讘讬谉 讚祝 诪"讜 讙讘讬 诪讬讗 讘注讘讬诐 诪讬讘诇注 讘诇讬注讬 讜讻诪"砖 砖诐 讘转讜住' 注"砖 讻谞"诇 诇驻讬 住讜讙讬转 讛讙诪专讗 砖诇谞讜 讜讻诪讜 砖讗讘讗专 注讜讚 讘砖诪注转讬谉. 诪讬讛讜 诪诇' 讛讬专讜砖诇诪讬 讘砖诪注转讬谉 诇讗 诪砖诪注 讻谉 讚讛讻讬 讙专住讬谞谉 讛转诐 讗诪转谞讬转讬谉 讚讛讻讗 讚拽转谞讬 讗诇讗 讗"讻 讬讚讜注 砖谞讬爪讜讚讜 诪讘注"讬 诪驻专砖 讛转诐 讘讙诪专讗 诪讬 诪讜讚讬注 讜拽讗诪专 讗诐 谞转拽诇拽诇 讛诪爪讜讚讛 讚讘专 讘专讬 砖谞讬爪讜讚讜 诪讘注"讬 讜讛讚专 诪拽砖讛 讜讞砖 诇讜诪专 砖诪讗 诇讗 谞讬爪讜讚讜 诪讘注"讬 讜诪砖谞讬 专讘讬 讬讜住讬 讘专 讘讜谉 讘驻讜专砖 讘讞讜专砖讬谉 转讚注 诇讱 砖讛讜讗 讻谉 讚转谞讬谞谉 讚讙讬诐 讜讚讙讬诐 诇讗 讘诪拽讜诐 砖讛谉 诪爪讜讬讬谉 (驻讬' 讘诇' 讘转诪讬讛) 讜讛讻讗 讘诪拽讜诐 砖讞讬讛 讜注讜祝 诪爪讜讬讬谉 注讻"诇 讛讬专讜砖' 谞专讗讛 诪讘讜讗专 诪讻讜讜谞转 诇砖讜谉 讛讬专讜砖诇诪讬 讚诇讗 砖讬讬讱 讻讗谉 讛讱 诪讜拽爪讛 砖讻转讘转讬 讚讻讬讜谉 讚讗讬讬专讬 讘诪拽讜诐 砖讛谉 诪爪讜讬讬谉 讛专讬 诇驻谞讬谞讜 讚讛讜讬 讚注转讬讛 注诇讬讬讛讜 诪讗转诪讜诇 讻讬讜谉 砖讛讚讘专 讘专讜专 砖讬爪讜讚讜 诪讘注"讬 讜讗"讻 讻"砖 讚讬讜砖讘 讜诪爪驻讛 砖讬爪讜讚讜 讘诇讬诇 讬"讟 讗讜 诇诪讞专 讜注讜讚 讚讛讗 诪驻专砖 讛转诐 诇讛讚讬讗 讚讚讙讬诐 讜讚讗讬 讗讬讬专讬 讘诪拽讜诐 砖讛谉 诪爪讜讬讬谉 讗"讻 诪砖诪注 诪诇' 讛讬专讜砖诇诪讬 讚讗驻"讛 讛讜讬 诪讜拽爪讛 诪砖讜诐 讗讬住讜专 爪讬讚讛 注爪诪讜 讜讗"讻 讛讚专讗 拽讜砖讬讗 诇讚讜讻转讬讛 诪讗讬 讗讬住讜专 爪讬讚讛 砖讬讬讱 讻讗谉 讗驻讬诇讜 讗诐 谞讬爪讜讚讜 讘讬"讟 讻讬讜谉 砖讛诪爪讜讚讜转 驻专讜住讜转 诪注讬"讟. 讜讬砖 诇讬讬砖讘 诪转讜讱 诪讛 砖讗讘讗专 讘砖诪注转讬谉. 诪讬讛讜 诇驻讬 诇砖讜谉 讛讬专讜砖诇诪讬 砖讛讘讗转讬 谞专讗讛 诇讬 诇驻专砖 讚拽讚讜拽 诇砖讜谉 讛诪砖谞讛 讚拽转谞讬 诪爪讜讚讜转 讞讬讛 讜注讜祝 讜讚讙讬诐 讜诪"砖 讚讘讞讬讛 讜注讜祝 谞拽讬讟 诇砖讜谉 讬讞讬讚 讜讘讚讙讬诐 诇砖讜谉 专讘讬诐 讜讛讬讬谞讜 诪砖讜诐 讚讘讞讬讛 讜注讜祝 诇讗 砖讬讬讱 诇讛转讬专 讗诇讗 讻砖诇讗 谞讬爪讜讚 讬讜转专 诪讗讞讚 讚讗诇"讻 诪讛 专讗讬讛 讬砖 注"讬 砖诪爪讗 讛诪爪讜讚讜转 诪拽讜诇拽诇讬诐 诪注讬"讟 讚讗讻转讬 讬砖 诇讞讜砖 砖诪注讬"讟 谞讬爪讜讚 讞讬讛 讗讜 注讜祝 讗' 讜注讬"讻 谞转拽诇拽诇讜 讛诪爪讜讚讜转 讜讗讞"讻 讘讬"讟 注爪诪讜 谞讬爪讜讚讜 讗讞专讬诐 讘拽爪讛 讗讞专 (讚讘讻讛"讙 讻转讘讜 讛转讜住' 讘驻"拽 讚砖讘转 砖诐 讘驻诇讜讙转讗 讚讘"砖 讜讘"讛 讘诪爪讜讚讜转 注"砖) 诪砖讗"讻 讘讚讙讬诐 砖驻讬专 拽转谞讬 诇砖讜谉 专讘讬诐 讻讬讜谉 讚讗讬讬专讬 讘诪拽讜诐 砖讚讙讬诐 诪爪讜讬讬谉 砖诐 讗"讻 讘讜讚讗讬 讘砖注转 驻专讬住转 讛诪爪讜讚讛 谞讬爪讜讚讜 诇讗诇转专 讚诇驻"讝 讜讚讗讬 诇讗 拽转谞讬 讘诪转谞讬转讬谉 讛讱 诪讬诇转讗 讚讚讙讬诐 诇注谞讬谉 讛讬转讬专讗 讗诇讗 诇讗讬住讜专讗 砖讗诐 诇讗 驻专住 讛诪爪讜讚讛 讗诇讗 诪砖讞砖讬讻讛 讗讜 讗驻讬诇讜 讘驻专住 诪讘注"讬 讗诇讗 砖讬讜讚注 讘讜讚讗讬 砖诇讗 讛讬讜 讚讙讬诐 诪爪讜讬讬谉 讘讗讜转讜 砖注讛 讜诇讗 讘讗讜 讗诇讗 诇讗讞专 诪讻讗谉 讻讙讜谉 注"讬 诇讞讬 讜拽讜拽专讬 讻讚讗讬转讗 讘驻"拽 讚砖讘转 讜讚讜拽. 讜讚注 砖讻诇 诪讛 砖讛讜爪专讻转讬 诇讛讗专讬讱 讘讝讛 讚讛讗讬 诪讜拽爪讛 讚诪爪讜讚讜转 讛讬讬谞讜 诪砖讜诐 讚讛讜讛 谞讜诇讚 讙诪讜专 讜讙专讬注讬 讗驻讬诇讜 诪砖讗专 谞讜诇讚 讛讬讬谞讜 讚讜拽讗 诇驻讬 驻讬专砖"讬 诇拽诪谉 讘诪讬诪专讗 讚专"驻 讚讘注讬 诇讗讜拽诪讬 讗驻讬' 诇专"砖 讜讛讬讬谞讜 诇驻讬 砖讬讟转讜 讜砖讬讟转 讛转讜住' 讜住讬讬注转诐 讚拽讬"诇 讻专"砖 讘诪讜拽爪讛 讜谞讜诇讚 讗驻讬' 讘讬"讟 讻诪"砖 讛专讗"砖 讝"诇 讘砖诪诐 诪砖讗"讻 诇砖讬讟转 讛专讬"祝 讜讛专诪讘"诐 讜住讬讬注转诐 砖驻住拽讜 讚拽讬"诇 讘讬"讟 讻专' 讬讛讜讚讛 讚讗讜住专 讘诪讜拽爪讛 讜谞讜诇讚 讗"讻 诇驻"讝 砖驻讬专 诪讬转讜拽诪讗 讻讜诇讛 诪转谞讬' 讚讛讻讗 讜砖拽诇讗 讜讟专讬讗 讚讘住诪讜讱 讜诪讬诪专讗 讚专"驻 讛讻诇 讗诇讬讘讗 讚专' 讬讛讜讚讛 讚讜拽讗 讜讗"讻 讛诪讜拽爪讛 讚讛讻讗 讛讬讬谞讜 讻砖讗专 诪讜拽爪讜转 讚驻诇讬讙讬 专"讬 讜专"砖 讜诇驻"讝 讗讬谉 讗谞讜 爪专讬讻讬谉 诇讗讜转讛 住讘专讗 讚诪爪讜讚讜转 讚诪讜 诇诪讬诐 讘注讘讬诐 诪讬讘诇注 讘诇讬注讬 讚住"驻 讘讻诇 诪注专讘讬谉 讜注讬讬谉 注讜讚 讘住诪讜讱:


砖诐 讜诪注砖讛 讘注讻讜"诐 讗' 砖讛讘讬讗 讚讙讬诐 诇专"讙 讜讗诪专 诪讜转专讬诐 讛诐 讜讻讜' 讜讻转讘 讛专诪讘"诐 讝"诇 讘驻讬' 讛诪砖谞讬讜转 讚专"讙 住讜讘专 讚注讻讜"诐 砖讛讘讬讗 讘讬"讟 讚讙讬诐 讗讜 驻讬专讜转 讗注"驻 砖爪讚谉 讘讬"讟 诪讜转专讬诐 讜讻讜' 注"砖 讜驻砖讟讗 讚诇讬砖谞讬讛 讚讗驻讬诇讜 讛讬讻讬 砖讜讚讗讬 爪讚谉 讘讬"讟 诪讜转专讬诐 讜诇讻讗讜专讛 讚讘专讬讜 转诪讜讛讬诐 讚讗注"驻 砖讬砖 诇讬转谉 讟注诐 诇讚讘专讬讜 讘讝讛 讗诇讬讘讗 讚专"讙 诪"诪 诪住讜讙讬讗 讚砖诪注转讬谉 诇讗 诪砖诪注 讛讻讬 讗诇讗 讚讛讱 诪注砖讛 谞诪讬 诇讗 讗讬讬专讬 讗诇讗 讘住驻拽 诪讜讻谉 讜讛谞专讗讛 诇注"讚 讘砖讬讟转讜 讬讘讜讗专 讘住诪讜讱:


讘讙诪专讗 诪注砖讛 诇住转讜专 讞住讜专讬 诪讞住专讗 讜讻讜' 讜诇讻讗讜专讛 讬砖 诇转诪讜讛 讟讜讘讗 诪讗讬 诪拽砖讛 讘驻砖讬讟讜转 诪注砖讛 诇住转讜专 讛讗 拽讬讬诪讗 诇谉 讚讻诇 砖诇 注讻讜"诐 讗讬谉 爪专讬讱 讛讻谉 讜讻诪讘讜讗专 诇讛讚讬讗 讘讬专讜砖诇诪讬 讚砖诪注转讬谉 讗讛讗讬 诪转谞讬转讬谉 讙讜驻讗 讚驻诇讬讙讬 专讘讬 讞讬讬讗 讜专"砖讘专讘讬 讚讞讚 讗诪专 砖诇 注讻讜"诐 讗讬谉 爪专讬讱 讛讻谉 讜讞讚 讗诪专 爪专讬讱 讛讻谉 讜诪讬讬转讬 讛转诐 注讜讘讚讗 讚专讘 讜专讘讬 讞讬讬讗 讜专讬讘"诇 讚住讘专讬 讜注讘讚讬 注讜讘讚讗 讚砖诇 注讻讜"诐 讗讬谉 爪专讬讱 讛讻谉 讗"讻 诇驻"讝 讗讬谉 讻讗谉 诪注砖讛 诇住转讜专 讻诇诇讚讛讗 专讬砖讗 讚诪转谞讬转讬谉 讜讚讗讬 讘讬砖专讗诇 讗讬讬专讬 讻讚拽转谞讬 砖注砖讗谉 诪注讬"讟 讜住讬驻讗 讗讬讬专讬 讘砖诇 注讻讜"诐 讜讘砖诇诪讗 诇驻讬 诪讛 砖讻转讘转讬 讘住诪讜讱 诇砖讬讟转 专砖"讬 讚诪爪讜讚讜转 讞讬讛 讜注讜祝 讛讜讬 谞讜诇讚 讙诪讜专 讜讙专注 诪砖讗专 谞讜诇讚 讚诪砖"讛 讗驻讬诇讜 专"砖 诪讜讚讛 讜讗诐 讻谉 讛讜讬 讗转讬 砖驻讬专 讚讛讗 诇注谞讬谉 谞讜诇讚 讻转讘讜 讛驻讜住拽讬诐 讚讗驻讬诇讜 讘讬爪讛 砖谞讜诇讚讛 讘讬'讟 讗讬谉 诇讞诇拽 讘讬谉 砖诇 讬砖专讗诇 诇砖诇 注讻讜"诐 讻讚讗讬转讗 讘砖"注 讘讛诇讻讜转 讬"讟 (住讬' 转拽讬"讙 住注' 讜') (讜注讬讬谉 诪"砖 讘注诇 诪讙"讗 讘讝讛 讘住讬' 转拽"讜)) 讗诇讗 砖讻讘专 讻转讘转讬 讚住讘专讗 讝讜 谞专讗讛 讚讜讞拽. 讜注讜讚 砖讻讘专 讻转讘转讬 讙"讻 讚讘讚讙讬诐 诇讗 砖讬讬讱 讛讱 住讘专讗 诇讜诪专 讚讛讜讬 谞讜诇讚 讙诪讜专 讻诪讜 讘讞讬讛 讜注讜祝 讜讗"讻 讗讻转讬 诇驻"讝 讗讬谉 讻讗谉 诪注砖讛 诇住转讜专 讜讻"砖 讚讗讬讻讗 诇诪讬诪专 谞诪讬 讚讗讜转谉 讚讙讬诐 砖讗诪专 专"讙 诪讜转专讬诐 讛诐 讛讬讜 讬讚讜注讬诐 砖讛注讻讜"诐 讛讬讛 爪讚 讗讜转谉 诪讛讘讬讘专 砖诇讜 讗诇讗 砖诇讗 讛讬讛 讬讜讚注 讗诐 爪讚谉 诪注讬"讟 讗讜 讘讬"讟 注爪诪讜 讜讗诐 讻谉 诇驻"讝 驻砖讬讟讗 讚讗讬谉 讻讗谉 谞讜诇讚 讙诪讜专 讗诇讗 讞砖砖 诪讜拽爪讛 诪讞诪转 讗讬住讜专 (诪讬讛讜 讗驻砖专 讚诇注谞讬谉 诪讜拽爪讛 诪讞诪转 讗讬住讜专 谞诪讬 诇讗 砖讬讬讱 诇讞诇拽 讘讬谉 砖诇 注讻讜"诐 诇砖诇 讬砖专讗诇 讻讚诪砖诪注 诪诇' 专砖"讬 诇拽诪谉 讘诪讬诪专讗 讚专"驻 讗诇讗 讚诪诇砖讜谉 讛讬专讜砖诇诪讬 诇讗 诪砖诪注 讻谉) 讜讻"砖 讚拽砖讛 讟驻讬 诇驻讬 诪讛 砖讻转讘转讬 讘住诪讜讱 诇砖讬讟转 讛专讬"祝 讜讛专诪讘"诐 讜住讬讬注转诐 讚诇讚讬讚讛讜 诪讬转讜拽诪讗 诪转谞讬转讬谉 讜讻讜诇讛 砖诪注转讗 讗诇讬讘讗 讚专"讬 讜诪讚讬谉 诪讜拽爪讛 讙专讬讚讗 讗讬讬专讬 讜讗"讻 讛讚专讗 拽讜砖讬讗 诇讚讜讻转讬讛 讛讗 拽讬"诇 讚注讻讜"诐 讗讬谉 爪专讬讱 讛讻谉 讜讗讬谉 讻讗谉 诪注砖讛 诇住转讜专. 讜讘讗诪转 砖诇讗 诪爪讗转讬 讚讬谉 讝讛 诇讞诇拽 讘诪讜拽爪讛 讘讬谉 砖诇 讬砖专讗诇 诇砖诇 注讻讜"诐 诇讗 讘诇' 讛专讬"祝 讜讛专讗"砖 讝"诇 讜诇讗 讘诇' 讛专诪讘"诐 讜讛讟讜专 讗诇讗 讘诇' 讛讘"讬 讜讛砖"注 谞诪爪讗 讞讬诇讜拽 讝讛 讜讛讜讗 诪讚拽讚讜拽 诇砖讜谉 转砖讜讘转 讛专砖讘"讗 讜讛专"谉 讝"诇 讗"讻 诇驻"讝 讗驻砖专 讚诪讛 砖讛砖诪讬讟讜 讛拽讚诪讜谞讬诐 讚讬谉 讝讛 讛讬讬谞讜 诪砖讜诐 讚讗注"讙 讚讘讬专讜砖诇诪讬 诪砖诪注 讚砖诇 注讻讜"诐 讗讬谉 爪专讬讱 讛讻谉 诪"诪 诪住讜讙讬讗 讚砖诪注转讬谉 讚诪拽砖讛 诪注砖讛 诇住转讜专 讜诪砖谞讬 讞住讜专讬 诪讞住专讗 讜诪讻诇 讛砖拽诇讗 讜讟专讬讗 讜诪诪讬诪专讗 讚专"驻 诪砖诪注 讚转诇诪讜讚讗 讚讬讚谉 住讜讘专 讘驻砖讬讟讜转 讚讗讬谉 诇讞诇拽 讘讬谉 诪讜拽爪讛 砖诇 讬砖专讗诇 诇砖诇 注讻讜"诐 讻谞"诇 讜讬砖 诇讬讬砖讘 注讜讚 注"驻 诪"砖 讛专"谉 讝"诇 讘住讜祝 诪讻讬诇转讬谉 讚讘注讻讜"诐 砖讛讘讬讗 讘砖讘讬诇 讬砖专讗诇 讬砖 诇讞讜砖 诇讛爪专讬讱 讛讻谉 讗诇讗 讚诪诇砖讜谉 讛讬专讜砖诇诪讬 讚讘砖诪注转讬谉 诇讗 诪砖诪注 讻谉 讜注讚讬讬谉 爪"注 讜讬讘讜讗专 讘拽"讗 讻谞"诇:


讘驻讬专砖"讬 讗讬谉 专爪讜谞讬 诇拽讘诇 诪诪谞讜 砖讗谞讬 砖讜谞讗讜 注讻"诇. 讚讗讬谉 诇驻专砖 诪讛 砖讗诪专 讗讬谉 专爪讜谞讬 诇拽讘诇 诪诪谞讜 讛讬讬谞讜 砖讛讬讛 专讜爪讛 诇讛讞诪讬专 注诇 注爪诪讜 讻讬讜谉 讚专讘讬诐 驻诇讬讙讬 注诇讬讛 讻讚讗砖讻讞谉 讘专"讙 讙讜驻讗 讘专驻"拽 讚讘专讻讜转 讗诇讗 讚讗"讻 讗讻转讬 讛讬讛 诇讜 诇拽讘诇谉 讜诇讬讛谞讜转 讘讛谉 讗讞专 讬讜"讟 讗注"讻 诪砖讜诐 砖讛讬讛 砖讜谞讗讜 讻谉 谞"诇:


砖诐 讗专"讬 讗诪专 砖诪讜讗诇 讗讬谉 讛诇讻讛 讻专"讙 谞专讗讛 讚诪讛 砖讛讜爪专讱 砖诪讜讗诇 诇驻住讜拽 讻谉 讗注"讙 讚讘诇讗"讛 拽讬"诇 讬讞讬讚 讜专讘讬诐 讛诇讻讛 讻专讘讬诐 诪"诪 讛讜"讗 讻讬讜谉 讚专"讙 讛诇讻讛 诇诪注砖讛 讗诪专 诪讜转专讬诐 讛诐 讗驻砖专 讚讛诇讻讛 讻诪讜转讜 讚诪注砖讛 专讘 拽诪"诇 讚诇讗:





砖注专讬 转讜专转 讘讘诇

(讻讚 讗) 讛讻讗 讘爪驻讜专 讚专讜专 注住拽讬谞谉 讜讻讜'.鈥斪⒆�' 驻讬' 专砖"讬 讜诪讛专砖"讗. 讜讛谞讛 讘讟"讝 讬讜"讚 住讜祝 住讬' 驻讘 驻讬' 讚讝讛 拽讗讬 讗讘专讬讬转讗 讚讗讬谉 爪讚讬谉, 讜讛砖讬讙讜 注诇讬讜 讘谞拽讜讚讜转 讛讻住祝, 讜讻谉 讘诪砖讘爪讜转 讝讛讘 砖诐. 讗讘诇 专讗讛 讝讛 诪爪讗转讬 讘砖注专讬 转砖讜讘讜转 诇诪讛专"诐 讘"专 讘专讜讱 讞"讘 住讬' 驻讗, 砖讻转讘 讘砖诐 专讘讬谞讜 转诐 讚诪驻专砖 谞诪讬 讚拽讗讬 讗讘专讬讬转讗 讚讗讬谉 爪讚讬谉 (注"砖).


(讻讚 住注"讗 诪砖谞讛) 讗诇讗 砖讗讬谉 专爪讜谞讬 诇拽讘诇 讛讬诪谞讜.鈥斪斪樧⒆� 砖诇讗 专爪讛 诇拽讘诇 讛讬诪谞讜 讻转讘 专砖"讬: "砖讗谞讬 砖讜谞讗讜". 讜讬砖 诇谞讜 讟注诐 讬驻讛 诪讝讛 讜讛讜讗, 讚诪讗讞专 砖讞讻诪讬诐 讞讜诇拽讬诐 注诇讬讜 专爪讛 专砖讘"讙 诇讛讞诪讬专 注诇 注爪诪讜 讻讚讘专讬 讞讻诪讬诐 讗注"驻 砖讛拽讬诇 诇讗讞专讬诐, 讜诇诪讚 讻谉 诪讘讬转 讗讘讬讜 专"讙 讻讚讗讬转讗 讘诪砖谞讛 讚诇注讬诇 驻"讘 (讻讗 讘), 讜讻谉 讘讬专讜砖诇诪讬 讘专讻讜转 驻"讗 讛"讘 [讙 专注"讗] 讗诪专讬谞谉, 讚专"讙 驻诇讬讙 注诇 讞讻诪讬诐 讜诇讗 注讘讬讚 注讜讘讚讗 讻讜讜转讬讛. 讜讻讝讛 讗讬转讗 砖诐 讘专"注 专"诪 讜专"砖.





讬诐 砖诇 砖诇诪讛

讚讬谉 讛讗讜讜讝讬谉 讜转专谞谞讜诇讬诐 砖讘讘讬转 诪讜转专 诇讻转讞讬诇讛 诇爪讜讚 讗讜转诐 讘讬"讟 讘讞爪专 讜诪"诪 讬"砖 讬讛讗 谞讝讛专 诇讛讝诪讬谉 诪注讬"讟 诇讜诪专 讝讛 讜讝讛 讗谞讬 谞讜讟诇:


谞讞讝讜专 诇住讜讙讬讗 讗"诇 讗讘讬讬 讜讛讗 讗讜讜讝讬谉 讜转专谞讙讜诇讬诐 砖讗讜诪专讬诐 讛讘讗 诪爪讜讚讛 讜谞爪讜讚谞讜 讜转谞讬讗 讛爪讚 讗讜讜讝讬诐 讜转专谞讙讜诇讬诐 讜讬讜谞讬 讛专讚住讗讜转 驻讬' 砖谞拽专讗讜 注"砖 诪拽讜诪谉 驻讟讜专 讗诪专 讻讘讛 讘专 讻讘 讛讬谞讗 讗诪专 砖诪讜讗诇 讛诇诇讜 驻讬' 讗讜讜讝讬谉 讜转专谞讙讜诇讬诐 讘讗讬谉 诇讻诇讜讘谉 驻讬' 住诇 砖诪拽谞谞讬' 诇注专讘 讜讻讜讞 诇转讜驻砖谉 砖诐 讛诇讻讱 讛专讬 讛诐 谞爪讜讚讬谉 讜注讜诪讚讬诐 讜诪讜转专 诇爪讜讚诐 讗驻讬' 讞讜抓 诇讻诇讜讘谉 讜讛诇诇讜 讗讬谉 讘讗讬谉 诇讻诇讜讘谉 诇注专讘 讜讛专讬 讬讜谞讬 砖讜讘讱 讜讬讜谞讬 注诇讬讬讛 讚讘讗讬谉 诇讻诇讜讘谉 讘注专讘 讜转谞讬讗 讛爪讚 讬讜谞讬 砖讜讘讱 讜讬讜谞讬 注诇讬讬' 讜爪驻专讬诐 砖拽谞谞讜 讘讟驻讬讞谉 驻讬' 讻诪讬谉 (驻讻讬诐) 谞讜转谞讬诐 讘讞讜诪讜转 讛讘讬专讜转 讜讛诪讙讚诇讜转 诇拽谞谉 砖诐 注讜驻讜转 讛讘专 讞讬讬讘 讗诇讗 讗诪专 专讘专"讛 讗诪专 砖诪讜讗诇 讛诇诇讜 讘讗讬谉 诇讻诇讜讘谉 诇注讻讘 讜诪讝讜谞讜转谉 注诇讬讱 讜讛诇诇讜 讘讗讬谉 诇讻诇讜讘谉 讜讗讬谉 诪讝讜谞讜转谉 注诇讬讱 讗诇讬诪讗 转讬诪讛 讗诪讗讬 注专讬讱 诪讛讗 讚转专谞讙讜诇讬诐 讜讗讜讜讝讬谉 讛讗 讻诇 驻讟讜专讬 砖讘转 驻讟讜专 讗讘诇 讗住讜专 讻讚转谞谉 讘专讬' 砖讘转 讜讛"谞 转谞谉 讻诇 砖诪讞讜住专 爪讬讚讛 讗住讜专 讜爪"诇 讛讗 讚拽讗诪专 讻诇 讛诪讞讜住专 爪讬讚讛 讗住讜专 专"诇 讞讬讬讘 讜讻谉 诪讜讻讞 讘驻' 讛讗讜专讙 讚专砖讘"讙 讚讛讻讗 转谞讬 讛转诐 讻诇 讛诪讞讜住专 爪讬讚讛 注讟讜专 讜讻诇 砖讗讬谞讜 诪讞讜住专 爪讬讚讛 讞讬讬讘 讜讛讻讗 驻讬' 讻诇 讛诪讞讜住专 爪讬讚讛 驻讟讜专 讛爪讚 诇转讜讻讜 讚诇讗 讞砖讬讘 讻谞讬爪讜讚 讜注讜诪讚 讜诪诪讬诇讗 讛爪讚 诪转讜讻讜 讞讬讬讘 讜讻转讘 讛专讗"砖 讜诇驻"讝 讗住讜专 诇爪讜讚 讘讬"讟 讗讜讜讝讬谉 讜转专谞讙讜诇讬诐 讛讛讜诇讻讬' 讘讞爪专 讜讗讬谉 讛注讜诇诐 专讗 讘讝讛 讜讘"讛注 (讻转讘) 讚驻讟讜专 讚讗讜讜讝讬谉 讜转专谞讙讜诇讬谉 驻讟讜专 讜诪讜转专 拽讗诪专 讜讗祝 诇讚讘专讬 讛转讜住驻' 讗讬讻讗 诇诪讬诪专 诪讛 砖讛讜爪专讻讜 诇转专抓 讚讻诇 讛诪讞讜住专 爪讬讚讛 讗住讜专 讛讬讬谞讜 讞讬讬讘 诪砖讜诐 讚讗讘讬讬 讛拽砖讛 讻"讻 讘驻砖讬讟讜转 诇专' 讬讜住祝 诪讗讜讜讝讬谉 讜转专谞讙讜诇讬诐 讗诪转谞讬' 讜诪讗讬 讛讜讛 诇讬' 拽讜砖讬 讻讜诇讬 讛讗讬 讻讬讜谉 讚诪爪讬谞讜 诇驻专砖 讚驻讟讜专 讚讗讜讜讝讬' 讜转专谞讙讜诇讬诐 讛讜讬 驻讟讜专 讗讘诇 讗住讜专 拽讗诪专 诇讻讱 讛讜爪专讻讜 诇转专抓 讚诪讞讜住专 爪讬讚讛 讞讬讬讘 讛诇讻讱 讗驻讬' 讗讬 诪驻专砖转 讚讗讜讜讝讬谉 讜转专谞讙讜诇讬谉 讚驻讟讜专 讗讘诇 讗住讜专 拽讗诪专 讗讻转讬 转拽砖讛 诇讱 讜诪讬' 讗驻砖专 讗祝 诇讚讘专讬 讛转讜住' 讛讜讬 注讟讜专 讜诪讜转专 讻讬讜谉 讚讘讗讬谉 诇讻诇讜讘 讜诪讝讜谞转谉 注诇讬讱 诇讗 诪讬转住专 诇诪爪讚讬谞讛讜 注"讻 讚讘专讬 讛专讗"砖 讜诇"谞 讚诇"拽 诪讬讚讬 讚讘讜讚讗讬 驻讟讜专 讗讘诇 讗住讜专 拽讗诪专 诇注谞讬谉 砖讘转 讜诪诪讬诇讗 讘讬"讟 诇爪讜专讱 讗讜讻诇 谞驻砖 砖专讬 诇讙诪专讬 讜讛讗专讻转讬 讘讝讛 讘驻' 讻讬专讛 住讬' 诪"讗:


讚讬谉 住驻拽 诪讜讻谉 讘讬"讟 讗住讜专 讗驻讬' 讛讘讬讗讜 驻讬专讜转 砖讛讜讗 住驻拽 讗诐 讬砖 讘诪讬谞讜 讘诪讞讜讘专 讜谞转诇砖讜 讻讘专 讗住讜专:


诪转谞讬' 诪爪讜讚讜转 讞讬讛 讜注讜祝 讜讚讙讬诐 砖注砖讗谉 诪注讬"讟 诇讗 讬讟讜诇 诪讛谉 讘讬"讟 讗讗"讻 讬讜讚注 砖谞讬爪讜讚讜 诪注讬"讟 讜诪注砖讛 讘讙讜讬 讗讞讚 砖讛讘讬讗 讚讙讬诐 诇讻"讙 讜讗诪专 诪讜转专讬谉 讛谉 讗诇讗 砖讗讬谉 专爪讜谞讬 诇拽讘诇 讛讬诪谞讜 驻讬' 砖讛讬' 砖讜谞讗讜 讜诪住讬拽 讗"专 讬讛讜讚讗 讗诪专 砖诪讜讗诇 讗讬谉 讛诇讻讛 讻专"讙 讜诇驻讬 诪讛 讚诪住拽讬 讘住讜讙讬讗 讚诪"砖 讻"讙 诪讜转专讬诐 讛讬讬谞讜 讘讟诇讟讜诇 讗讘诇 讘讗讻讬诇讛 讛讬讛 诪讜讚讛 砖讗住讜专 讜讗"讻 讗讬谉 讛诇讻讛 讻诪讜转讜 讗祝 讘讟诇讟讜诇 讜讗住讜专 诇讟诇讟诇 讗祝 住驻拽 诪讜讻谉 讻讚讘专讬 专' 讬讛讜砖注 讚驻诇讬讙 注诇讬讛 讜讗讜住专 诇讙诪专讬 讜讻谉 驻讬' 讛专"谉 讜讗讬讻讗 讚诪转谞讬 诇讛 驻讬' 诇讛讗 讚砖诪讜讗诇 讚讗讜住专 住驻拽 诪讜讻谉 讗讛讗 讚转谞讬讗 住驻拽 诪讜讻谉 专"讙 诪转讬专 讜专"讬 讗讜住专 讗专"讬 讗诪专 砖诪讜讗诇 讛诇讻讛 讻专"讬 讚讗讜住专 住驻拽 诪讜讻谉 讜讗讬讻讗 讚诪转谞讬 诇讛 讗讛讗 讚转谞讬' 砖讜讞讟讬谉 诪谉 讛谞讙专讬谉 讘讬"讟 讜讛谉 讘讘专讬谉 注"砖 砖注讜砖讬谉 砖诐 谞讙专讬 诪讬诐 讜讞专讬爪讬谉 诇砖转讜转 诇讞讬讜转 拽专讬 诇讛讜 谞讙专讬诐 讗讘诇 诇讗 诪谉 讛专砖转讜转 讜诪谉 讛诪讻诪讜专讜转 驻讬专砖"讬 诪爪讗 讞讬讛 讘诪爪讜讚转讜 住驻拽 谞爪讜讚 讛讬讜诐 住驻拽 谞爪讜讚 诪讗转诪讜诇 专砖讘"讗 讗讜诪专 讘讗 讜诪爪讗讛 诪拽讜诇拽诇讬诐 诪注讬"讟 讘讬讚讜注 砖诪注讬"讟 谞爪讜讚讜 讜诪讜转专讬谉 讘讗 讜诪爪讗讛 诪拽讜诇拽诇讬谉 讘讬"讟 讻讙讜谉 砖讘讚拽讜' 诪砖讞砖讻讛 讜诇讗 讛讬讜 诪拽讜诇拽诇讬诐 讜注讻砖讬讜 诪爪讗谉 诪拽讜诇拽诇讬诐 讘讬讚讜注 砖讘讬"讟 谞爪讜讚讜 讜讗住讜专讬谉 讜驻专讬讱 讛讗 讙讜注讛 拽砖讬' 讗诪专转 讘讗 讜诪爪讗谉 诪拽讜诇拽诇讬谉 诪注讬"讟 讘讬讚讜注 砖诪注讬"讟 谞爪讜讚讜 讟注诪讗 讚讘讗 讜诪爪讗谉 诪拽讜诇拽诇讬谉 诪注讬"讟 讛讗 住驻讬拽讗 讗住讜专讬谉 讗讬诪' 住讬驻讗 讘讗 讜诪爪讗谉 诪拽讜诇拽诇讬谉 讘讬"讟 讘讬讚讜注 砖讘讬"讟 谞爪讜讚讜 讟注诪讗 讚讘讗 讜诪爪讗谉 诪拽讜诇拽诇讬谉 讘讬"讟 讛讗 住驻拽讗 诪注讬"讟 谞爪讜讚讜 讜诪讜转专讬谉 讜诪砖谞讬 讛"拽 讘讗 讜诪爪讗谉 诪拽讜诇拽诇讬诐 讘注讬"讟 讘讬讚讜注 砖诪注讬"讟 谞爪讜讚讜 讜诪讜转专讬谉 讛讗 住驻讬拽讗 谞注砖讛 讻诪讬 砖谞爪讜讚讜 讘讬"讟 讜讗住讜专讬谉 讗专"讬 讗诪专 砖诪讜讗诇 讛诇讻讛 讻专砖讘"讗 讚讗诪专 住驻拽 诪讜讻谉 讗住讜专 讜讻' 讛诪"诪 讘驻"讘 诪讛讬"讟 诪讘讜讗专 讘讙诪' 砖讗诐 诪爪讗 讛诪爪讜讚讜转 诪拽讜诇拽诇讜转 诪注讬"讟 讘讬讚讜注 砖诪注讬"讟 谞爪讜讚讜 讜诇讗 讻讝讻专 讘讛诇讻讜转 讜讙诐 诇讗 讻讝讻专 讘讚讘专讬 专讘讬谞讜 诇驻讬 砖讚讘专 讛讻专讞讬 讛讜讗 讜驻砖讜讟 讜诇讗 讻讝讻专 讘讙诪' 讗诇讗 讘讙专专讗 讚讗诐 讗讬谉 讬讚讜注 砖讛讜讗 讗住讜专 注"讻 讜转讬诪' 讗"讻 诇诪谞"诪 驻住拽 讛诇讻讛 讻专"砖 诪讗讞专 砖讗诐 诪爪讗 讛诪爪讜讚讜转 诪拽讜诇拽诇讬' 讘讜讚讗讬 砖专讬 讜诇"驻 转"拽 讘讝讛 讜讗讬谉 谞驻拽讜转讗 讘讚讘专讬 谞"砖 讗诇讗 砖住驻拽 诪讜讻谉 讗住讜' 讜转"拽 谞诪讬 诪讜讚讛 讘讝讛 砖讛讻讬 讗诪专 讗讘诇 诇讗 诪谉 讛专砖转讜转 讜讻讚驻专讬' 诇注讬诇 讘砖诐 专砖"讬 讜谞专讗讛 讘注讬谞讬 讚转"拽 诇讗 讗诪专 讗诇讗 砖诪爪讗 谞爪讜讚 讘专砖转讜转 讜讗驻砖专 砖谞驻专住讜 讛诪爪讜讚讜转 讛讬讜诐 讜讘驻专讟 诪讗讞专 砖讛讬讜诐 谞诪爪讗讜 讜诪拽讜讚诐 诇讗 专讗讬谞讜 讗诪专讬谞谉 讻讗谉 讛讬讜 讛讬讜诐 讜诇讗 诪拽讜讚诐 讗讘诇 讗诐 讬讚讜注 砖谞驻专住讜 诪讗转诪讜诇 讗诪专讬谞谉 诪住转诪讗 诪讬讚 讗讞专 驻专讬住转谉 讘讗讜 讛谞爪讜讚 讜诇诪讛 诇谞讜 诇转诇讜转 讛讗讬住讜专 讘诪爪讜讚讜转 讛讬讜诐 讘砖诇诪讗 讻讜转讬 砖讛讘讬讗 讚讜专讜谉 砖讬砖 讘诪讬谞讜 诪讞讜讘专 讗诪专讬谞谉 谞诪讬 诪住转诪讗 讘讬讜诐 砖讛讘讬讗 注砖讛 诪诇讗讻转讜 讗讘诇 讛讻讗 砖诪诇讗讻转讜 谞转拽谉 拽讜讚诐 讬"讟 讗讬谉 诇谞讜 诇讗住讜专 讜讘讗 专砖讘"讗 (诇讜诪专) 讚讜拽讗 砖诪爪讗谉 诪拽讜诇拽诇讬' 讘注讬"讟 讗讘诇 诇讗 诪爪讗谉 诪拽讜诇拽诇讬诐 讗驻讬' 讛讬讜 驻专讜住讜转 诪注讬"讟 讗住讜专 讜讗"讻 讞讬讚砖 讘讗讬讻讗 讚诪转谞讬 讛讻讬 讛诇讻讛 拽讘讜注 诇讗住讜专 讻诇 住驻拽 诪讜讻谉 讗驻讬' 讘讚讘专 砖讞讝拽转讜 砖讛讜讗 诪讜讻谉 讙诐 讛拽砖讜 讘讬砖讬讘讛 诪讗讬 谞驻拽讜转讗 讘讗讬讻讗 讚诪转谞讬 讚诇注讬诇 讚拽讗讬 讗讘专讬讬转讗 讚专"讙 讜专"讬 诪诪讛 砖拽讗讬 注诇 诪转谞讬' 讜讗诪专 讗讬谉 讛诇讻讛 讻专"讙 讗诇讗 谞专讗讛 讚讙"讻 讗转讬 诇讗住讜驻讬 讚诪诪"砖 砖诪讜讗诇 讗诪转谞讬转讬' 讚讗讬谉 讛诇讻讛 讻专"讙 讘讚讙讬诐 讛讬讬谞讜 讘住驻拽 讻讝讛 砖讛讚讙讬诐 诇注讜诇诐 讛谉 讘住驻拽 爪讬讚讛 砖诪讗 谞讬爪讜讚讜 讛讬讜诐 诪"讛 讛诐 讗住讜专讬' 讜讻谉 讚讜专讜谉 砖讬砖 讘诪讬谞讜 讘诪讞讜讘专 讗讘诇 讛讬讻讗 砖讛讘讬讗 讙讜讬 驻讬专讜转 讜住驻拽 讗诐 讬砖 讘诪讬谞讜 讘诪讞讜讘专 讜谞转诇砖讜 讻讘专 讻讛"讙 谞拽专' 住驻拽 诪讜讻谉 讻"诇 住驻拽 讗诐 讛讜讗 诪谉 讛诪讜讻谉 讻诇讜诪专 砖讗讬谉 注讜讚 讘诪讬谞讜 讘诪讞讜讘专 讜讗"讻 谞转诇砖讜 讻讘专 讜讛讜讻谞讜 讗讜 讗讬谞讜 诪谉 讛诪讜讻谉 讜讛讜讬 拽爪转 讻注讬谉 住"住 讗驻"讛 讛诇讻讛 讻专"讬 讚讻诇 住驻拽 诪讜讻谉 讗住讜专 讜讛讟注诐 讚讞砖讘讬谞谉 讻讞讚 住驻讬拽讗 讚讞讬讬砖讬谞谉 砖诪讗 谞转诇砖讜 讛讬讜诐 诪谉 讛诪讞讜讘专 讜讗住讜专. 诇拽诪谉 讘住讬' 讝' 谞讗专讬讱 讘讝讛:





讬讚 讚讜讚

讝讛 讛讻诇诇 讻讜壮 讜讛讗 讗讜讜讝讬谉 讜转专谞讙讜诇讬壮 讝专注 讗诪转 讘砖讜状转 住讬诪谉 谞"讞:


讛爪讚 讗讜讝讬谉 讜转专谞讙讜诇讬谉 讜讛拽砖讛 讘砖注专 讛诪诇讱 讞状讗 讚祝 讟状讝 诇诪讛 诇讗 诪拽砖讛 诪诪转谞讬壮 讚砖讘转 讛爪讚 讞讬讛 讜注讜祝 砖讘专砖讜转讜 驻讟讜专 讜讛讬讬谞讜 讗讜讜讝讬谉 讜转专谞讙讜诇讬谉 讻诪状砖 讛转讜住壮 讜讬"诇 讚讛转讜住壮 讻转讘讜 讻谉 诇驻讬 讛讗诪转 讗讘诇 诇讗 讛讬' 讬讻讜诇讬诐 诇讛拽砖讜转 讚讬状诇 讚诇讗 诪讬讬专讬 讘讗讜讝讬谉 讜转专谞讙讜诇讬谉 砖讘讞爪专 讗诇讗 讘讗讬谞讜 诪讞讜住专 爪讬讚讛 讜讗讬 拽砖讬讗 讗状讻 诪讜转专 讛讜讗 讬状诇 讚讗讬谉 讛状谞 讗诇讗 讻讬讜谉 讚诇讬讻讗 诇诪讟注讬 讚讻讘专 转谞讬 砖讗讬谞讜 诪讞讜住专 爪讬讚讛 诪讜转专 诇讻讱 谞拽讟 诇砖讜谉 驻讟讜专 讚讬爪讚拽 讬讜转专 谞讙讚 诇砖讜谉 讞讬讬讘 讛砖谞讜讬讛 砖诐


讙讘讬 讛讞讜讘诇 讘讛谉:


住驻拽 诪讜讻谉 讗住讜专 讜讻转讘 专砖讬壮 讻诇讜诪专 讝讜 砖讗诪专谞讜 诇讗 讬讟讜诇 诪住驻拽 讻讜壮 讜讻讜讜谞转讜 讚拽砖讬讗 诇讬讛 诇诪讛 爪专讬讱 诇讜诪专 讞住讜专讗 诪讞住专讗 诇讬诪讗 讻讱 讘诪砖谞讛 讚讘专讬 专' 讬讛讜砖注 讜专状讙 诪转讬专 诇讻谉 驻讬专砖讬壮 砖讛讗诪转 讻谉 讛讜讗 砖讗讬谉 讻讜讜谞转讜 诇讛讙讬讛 讘诪砖谞讛 住驻拽 诪讜讻谉 讗诇讗 讻诇讜诪专 讛讱 讚讬谞讗 讚诪爪讜讚转 讚讛讜讗 住驻拽 诪讜讻谉 讛讜讗 驻诇讜讙转讗 讚专"讙 讜专"讬 讜讗状讻 讗讬谞讜 讞住专 讘诪砖谞讛 专拽 驻诇讜讙转' 讚专状讙 讜专"讬 讜讻谉 诪爪讗转讬 砖讜讘 讘住驻专 讘转讬 讻讛讜谞讛 讘讬转 讗讘讜转 讚祝 讙壮 注"讚. 讗诪谞诐 讘砖讬讟讛 诪拽讜讘爪转 谞专讗讛 讚讻讜讜谞转 专砖讬' 诇讜诪专 讚讛讗 驻诇讜讙转讗 讚专状讙 讜专状讬 讛讜讛 讘住驻拽 诪讜讻谉 诇讘讚 讗祝 讘诇讗 住驻拽 诪讜拽爪讛 讜讬讚讜注 讻讬 讬砖 住驻拽 诪讜讻谉 讗祝 讘诇讗 住驻拽 诪讜拽爪讛 讻诪讜 砖讻转讘 讘讘转讬 讻讛讜谞讛 砖诐. (讗驻砖专 讘讬爪讛 讛谞讜诇讚 诪转专谞讙讜诇转 讛注讜诪讚转 诇讗讻讬诇讛). 讜讗状讻 诇讗 砖讬讬讱 诇诪讬转谞讬 驻诇讜讙转讗 讚专状讙 讜专状讬 注诇 诪爪讜讚转 讚讙讬诐 讚讝讛 讛讜讛 住驻拽 诪讜讻谉 讜住驻拽 诪讜拽爪讛 诇讻谉 讛讜爪专讱 诇讛讜住讬祝 讜住驻拽 诪讜讻谉. 讜讘讗诪转 砖诇驻状讝 讬爪讚拽 讬讜转专 诪状砖 专砖讬壮 讚讛讬讬谞讜 住驻拽 诪讜讻谉 讜住驻拽 诪讜拽爪讛 讜讘讘转讬 讻讛讜谞讛 谞讚讞拽 讘讝讛 讗讘诇 讗讬谉 诪砖诪注讜转 讚讘专讬 专砖讬壮 讻谉 讜注讬讬谉 注讜讚 砖诐 讘讘转讬 讻讛谞讛 注诇 讛住讜讙讬讗. 讜讘拽讜诇 讘谉 诇讜讬 诪状砖 讛诪讞讘专 讘转讬 讻讛讜谞讛.


专砖讬壮 讛砖转讗 讚讗转讬转 诇讛讻讬. 讛诇讬讻讜转 讗诇讬 讚祝 讻状讚


专砖讬壮 讛诇讻讛 诪讻诇诇 讚驻诇讬讙讬. 驻专砖转 讛讻住祝 讚祝 诇壮 注状讙:


专砖状讬 诪讜转专讬谉 讛谉 讜讘讙诪专讗 驻专讬讱 讻讜' 诪砖讜诐 讚诇讻讗讜专讗 讬砖 诇讜诪专 讚诇讗 讛讜讛 诪注砖讛 诇住转讜专 讚专讬砖讗 讚拽讗诪专 诇讗 讬讟讜诇 讛讬讬谞讜 诇讗讻讬诇讛 讗讘诇 诇拽讘诇 诪讜转专讬谉 讜专状讙 砖诇讗 专爪讛 诇拽讘诇诐 讗诪专 砖诪讜转专讬谉 诇拽讘诇 讻讚讗讬转讗 诇拽诪谉 讘讙诪专讗 诇讝讛 讻转讘 专砖讬壮 讚讘讙诪专讗 驻专讬讱 讚诪注砖讛 诇住转讜专 讚讗驻讬诇讜 讛讜讛 驻专讜砖讜 讚诪讜转专讬诐 诇拽讘诇诐 谞诪讬 拽砖讛 讚专讬砖讗 诇讗 讬讟讜诇 讛讬讬谞讜 讗驻讬诇讜 诇拽讘诇诐 讗住讜专. 讜注讬讬谉 转讜诇讚讜转 讬爪讞拽:


专砖讬壮 诪注砖讛 诇住转讜专. 讛诇讬讻讜转 讗诇讬 讚祝 诪状讙:

